title: Tasa-arvolaki

text: Työelämässä työnantajan tulee edistää tasa-arvoa suunnitelmallisesti ja huolehtia sukupuolten välisestä tasa-arvosta esimerkiksi rekrytoinnin, palkkauksen, työ- ja etenemismahdollisuuksien ja työolojen suhteen. Yli 30 työntekijän työpaikoilla on laadittava säännöllisesti tarkistettava tasa-arvosuunnitelma.


title: Tasa-arvolaki

text: Työnantajan tulee tasa-arvoa edistääkseen


title: Tasa-arvolaki

text: Tasa-arvolaki sisältää sekä syrjinnän yleiskieltoja että syrjinnän erityiskieltoja. Syrjinnän yleiskielloissa määritellään ja kielletään sukupuoleen perustuva välitön ja välillinen syrjintä koko lain soveltamisalalla. Syrjinnän erityiskiellot täydentävät syrjinnän yleiskieltoa ja määrittelevät syrjivän menettelyn työelämässä, oppilaitoksissa, etujärjestöissä sekä tavaroiden ja palveluiden tarjonnassa. Syrjinnän erityiskieltojen rikkomisesta voi vaatia hyvitystä.


title: Tasa-arvolaki

text: Välitöntä sukupuoleen perustuvaa syrjintää on naisten ja miesten asettaminen eri asemaan sukupuolen perusteella, eri asemaan asettaminen raskaudesta tai synnytyksestä johtuvasta syystä sekä eri asemaan asettaminen sukupuoli-identiteetin tai sukupuolen ilmaisun perusteella.


title: Tasa-arvolaki

text: Välillistä sukupuoleen perustuvaa syrjintää on eri asemaan asettaminen sellaisen säännöksen, perusteen tai käytännön nojalla, joka vaikuttaa sukupuoleen, sukupuoli-identiteettiin tai sukupuolen ilmaisuun nähden neutraalilta, mutta jonka vaikutuksesta henkilöt voivat tosiasiallisesti joutua epäedulliseen asemaan sukupuolen perusteella. Välillistä syrjintää on myös eri asemaan asettaminen vanhemmuuden tai perheenhuoltovelvollisuuden perusteella. Jokin menettely ei kuitenkaan ole syrjintää, mikäli sillä pyritään hyväksyttävään tavoitteeseen ja valitut keinot ovat tavoitteeseensa nähden aiheellisia ja tarpeellisia.


title: Tasa-arvolaki

text: Myös seksuaalinen häirintä ja sukupuoleen perustuva häirintä ovat tasa-arvolain kieltämää syrjintää.


title: Tasa-arvolaki

text: Laissa sukupuolisyrjintänä ei pidetä


title: Tasa-arvolaki

text: Syrjinnän erityiskieltoja ovat mm. syrjintä työelämässä ja syrjintä tavaroiden ja palveluiden tarjonnassa.


title: Tasa-arvolaki

text:
Kiellettyä syrjintää työelämässä on esimerkiksi
Tasa-arvolaki kieltää myös sukupuoleen, sukupuoli-identiteettiin ja sukupuolen ilmaisuun perustuvan syrjinnän tavaroiden ja palveluiden saatavuudessa ja tarjonnassa. Syrjintää on tavaran tai palvelun tarjoajan taholta tapahtuva seksuaalinen tai sukupuoleen perustuva häirintä. Syrjintää on myös sukupuoleen perustuva hinnoittelu. Esimerkiki parturi- ja kampaamopalveluiden tai vakuutusten hinnoittelu ei saa perustua henkilön sukupuoleen. Arvoltaan vähäiset esimerkiksi äitien- tai isänpäivätarjoukset ovat kuitenkin sallittuja.


title: Tasa-arvolaki

text: Tasa-arvolain toteutumista valvoo viranomaisena ensisijaisesti tasa-arvovaltuutettu, joka voi tarvittaessa hakea asiaan ratkaisua yhdenvertaisuus- ja tasa-arvolautakunnalta. Syrjintää epäilevä voi myös nostaa hyvityskanteen käräjäoikeudessa. Syrjintäasioita koskevissa oikeudenkäynneissä noudatetaan jaetun todistustaakan periaatetta.


title: Distributed Proofreaders

text: Distributed Proofreaders (hajautetut oikolukijat) on keino tukea Gutenberg-projektia, ja se onkin virallinen PG-liitännäispalvelu. Distributed Proofreadersin perusti vuonna 2000 Charles Franks tukemaan vapaasti levitettävien kirjojen digitalisointia. Distributed Proofreaders sivustoa pyörittää vapaa ohjelmisto ja koodin lisenssi on GNU GPL.


title: Distributed Proofreaders

text: Hajautettua oikolukua erityisesti suomeksi tehdään mm. seuraavien sivustojen avulla:


title: Distributed Proofreaders

text: Lisäksi Kansalliskirjaston Pelasta kirja -ohjelmassa konservoidaan ja digitalisoidaan arvokkaita teoksia.


title: Sotavaunut Kreikassa

text: Kreikassa sotavaunut otettiin käyttöön mykeneläisten omaksuessa niiden käytön 1000-luvun puolivälissä eaa., eli samaan aikaan kun vaunut alkoivat hallita Lähi-idän sodankäyntiä.


title: Sotavaunut Kreikassa

text: Mykeneläinen sotavaunu oli egyptiläisen mallin mukaan suhteellisen kevyt, raskaampi vaihtoehto olisi ollut heettiläisten mallin mukainen vaunu. Fresko Tirynsissä ja monet mykeneläiset vaasit kuvaavat kahdella nelipuolaisella pyörällä varustettua, tavallisesti kaksihevosista vaununa. Mykeneläinen taide paljastaa, kuinka tärkeä osa sotavaunu oli kreikkalaisten sodankäynnissä, aivan kuten Egyptissä ja heettiläisillä. Kreetalta on löydetty myös lineaari-B:llä kirjoitettuja varastoluetteloita, joihin on koottu listoja vaunujen osista ja täysin varustelluista vaunuista.


title: Sotavaunut Kreikassa

text: John Chadwick arvelee Knossoksen mykeneläisillä olleen noin 200 sotavaunua. Tämä saattaa olla liian alhainen luku, koska pelkästään eräs dokumentti luettelee 246 vaunun kehikkoa ja 208 paria pyöriä.


title: Sotavaunut Kreikassa

text: Homeros tiesi, että mykeneläiset käyttivät pronssiaseita (Homeroksen omat aikalaiset käyttivät jo rauta-aseita) ja sotavaunuja, mutta muuten hänen kuvauksensa mykeneläisten sodankäynnistä ovat puutteellisia. Esimerkiksi Agamemnonin armeija Troijan sodassa koostui Homeroksen mukaan jalkaväestä ja sotavaunuista. Hän kertoo vaunurivistöistä, jotka kohtasivat toisensa. Viholliset heittivät vaunuja keihäillä heti, kun ne olivat tarpeeksi lähellä. Tällöin vaunumiehet jalkautuivat ja hyökkäsivät vihollisen kimppuun.


title: Sotavaunut Kreikassa

text: Voidaan myös olettaa, että mykeneläinen armeija oli hyvin samanlainen kuin muutkin muinaisen Lähi-idän armeijat. Ne luottivat yhdessä toimiviin sotavaunujoukkoihin, joita tuki jalkaväki.


title: Sotavaunut Kreikassa

text: Homeroksen aikainen sotavaunu oli vain kulkuneuvo, jolla sankari tuotiin taistelukentälle, jossa hän sitten jalkautui kohdatakseen vastapuolen sankarin lähitaistelussa. Sankareita seurasi jalkaväki. Hän ei ymmärtänyt sotavaunujen käyttöä ryhmissä sivusta- ja selustahyökkäykseen tai vihollisen takaa-ajoon. Todennäköisesti mykeneläiset käyttivät vaunuja aivan kuten egyptiläiset ja heettiläiset. Homeros ei myöskään ymmärrä jalkaväen tukevaa tehtävää sotavaunujen rinnalla.


title: Sotavaunut Kreikassa

text: Jotkut historioitsijat väittävät, että Homeroksen kuvaus sotavaunujen käytöstä olisi oikea, koska Kreikan ja Kreetan maasto on liian rikkonaista ja vaikeakulkuista, jotta vaunuja olisi voitu käyttää laajamittaisesti. Asia ei todennäköisesti ole kuitenkaan näin. On totta, että maasto Thessaliasta etelään esti esimerkiksi laajamittaisen (5000 miestä tai enemmän) ratsuväen käytön tai ainakin teki sen erittäin vaikeaksi.


title: Sotavaunut Kreikassa

text: Toisaalta myös kreikkalainen falangi sopi huonosti muualle kuin tasaiselle maalle. Tämä ei kuitenkaan haitannut sodankäyntiä, sillä kreikkalaiset onnistuivat toistuvasti vuosisatojen ajan löytämään riittävän tasaisen paikan taistellakseen toisiaan vastaan. Mykeneläisten armeija ei luultavasti ollut niin iso, että se olisi joutunut luopumaan sotavaunujen taktisten mahdollisuuksien hyväksikäytöstä taistelussa ja käyttänyt niitä vain kulkuneuvoina.


title: Sotavaunut Kreikassa

text: Kreikan pimeiden vuosisatojen sodankäynnistä ei tiedetä paljon mitään. Sotavaunut eivät kuitenkaan olleet laajamittaisessa käytössä. Tämän vuoksi jäljelle jäänyt raskas jalkaväki, hopliitit, saavutti valta-aseman kreikkalaisilla taistelukentillä.


title: Sotavaunut Kreikassa

text: Arkaaisella ajalla, eli aikana jolloin Homeros itse eli, hevosta ja sotavaunuja käytettiin vain kulkuneuvona taistelukentälle siirtymiseen. Kallis hevonen ja vaunut olivat ainoastaan statussymboli, joka kertoi omistajansa varallisuudesta. Sotavaunusta oli tullut taktisesti epäolennainen osa kreikkalaista sodankäyntiä. Tämän vuoksi Homeros olettaa aikaisempienkin kreikkalaisten käyttäneen vaunuja samoin kuin hänen omat aikalaisensa.


title: Sotavaunut Kreikassa

text: Lähi-idässä ymmärrettiin aikaisin sotavaunujen tarjoaman liikkeen ja tulen yhdistämisen edut jalkaväen tarjoaman varmuuden kanssa. Näin yhdistyi lyhyt, keskipitkä ja pitkä tulivaikutus (keihäät, heittokeihäät ja jouset). Antiikin kreikkalaisilta tämän uudelleen oppiminen kesti kauan ja oikeastaan vasta Filippos II:n Makedonian armeija sovelsi sitä käytännössä luomalla ratsuväen, joka toimi yhteistyössä jalkaväen kanssa.


title: Taka-Pommeri

text: Taka-Pommeri on Pommerin alue, joka sijaitsee Oderin ja Vähän-Pommerin välissä. Se kuului aikaisemmin Saksaan, mutta liitettiin toisen maailmansodan jälkeen Puolaan. Nykyisin se muodostaa Puolassa suurimman osan Länsi-Pommerin voivodikuntaa (), jonka pääkaupunki on Szczecin. Itäosa kuuluu Pommerin voivodikuntaan ().


title: Taka-Pommeri

text: Kolmikymmenvuotisen sodan seurauksena osa Taka-Pommerin alueesta siirtyi Ruotsille, mutta Ruotsi menetti sen 21. tammikuuta 1720 Tukholman rauhassa, jolloin Ruotsin hallintaan jäi vielä 700 km² muita alueita nimellä Ruotsin Pommeri.


title: Preussin kuningaskunta

text: Preussin kuningaskunta oli 18. tammikuuta 1701 Brandenburgin markkreivikunnasta ja Preussin herttuakunnasta muodostunut kuningaskunta, josta tuli vuonna 1867 Pohjois-Saksan liiton ja vuonna 1871 Saksan valtakunnan merkittävin osavaltio.


title: Preussin kuningaskunta

text: Kuningaskunta lakkasi, kun Saksasta tuli ensimmäisen maailmansodan jälkeen tasavalta, Preussin vapaavaltio. Muodollisesti Preussi oli olemassa valtiollisena osana vuoteen 1946 saakka, koska liittoutuneet miehittäjät lakkauttivat sen 1947.


title: Oder–Neisse-linja

text: Oder–Neisse-linja (, ) on toisen maailmansodan jälkeen vedetty Saksan ja Puolan raja. Rajalinja alkaa Tšekin rajalta ja kulkee pitkin Neisse-jokea, kunnes joki yhtyy pääjokeensa Oderiin. Itämeren läheisyydessä raja kuitenkin erkanee Oderista siten, että Szczecin kuuluu Puolaan, vaikka se sijaitsee Oderin länsipuolella. Raja kulkee edelleen Oderinhaffin poikki ja jakaa Usedomin saaren kahtia.


title: Oder–Neisse-linja

text: Ennen toista maailmansotaa Saksan ja Puolan raja oli kauttaaltaan kulkenut huomattavasti idempänä, mutta uuden rajan itäpuoliset alueet liitettiin tuolloin Puolaan lukuun ottamatta Itä-Preussin pohjoisosaa, joka liitettiin Kaliningradin alueena Neuvostoliittoon. Puolaan ja Neuvostoliittoon liitetyiltä alueilta karkotettiin saksalaisväestö.


title: Oder–Neisse-linja

text: Oder–Neisse-linja oli Saksan demokraattisen tasavallan ja Puolan rajana vuosina 1949–1990. Saksan liittotasavalta tunnusti rajan vuonna 1970 Puolan ja Neuvostoliiton kanssa tekemällään sopimuksella, vaikka se tunnusti Saksan demokraattisen tasavallan käytännössä vasta vuonna 1972 (ei koskaan virallisesti). Kun Saksat yhdistyivät vuonna 1990, Oder–Neisse-linjasta tuli yhdistyneen Saksan ja Puolan välinen raja.


title: Oder–Neisse-linja

text: Oder-Neisse-linja vastaa suurin piirtein Puolan keskiaikaista länsirajaa Piast-suvun hallitessa. Tähän sukuun kuuluneen Bolesław I Urhean aikana (992–1025) Puolan alueisiin liitettiin muun muassa Pommeri ja Sleesia, ja maan länsiraja kulki osittain Oderia pitkin. Keskiajan lopulla Puola kuitenkin menetti nämä läntiset alueensa Pyhälle saksalais-roomalaiselle keisarikunnalle ja siihen kuuluville ruhtinaskunnille, erityisesti Brandenburgin vaaliruhtinaskunnalle, ja nämä alueet saksalaistuivat asutukseltaankin. Paljon myöhemmin, 1700-luvun lopulla, Puola menetti itsenäisyytensä, kun Preussi, Itävalta ja Venäjä jakoivat sen alueet keskenään.


title: Oder–Neisse-linja

text: Kun Puola ensimmäisen maailmansodan jälkeen jälleen itsenäistyi, siihen tuli kuulumaan Saksan, Itävalta-Unkarin ja Venäjän siihen saakka hallitsemia alueita. Saksan ja Puolan raja vahvistettiin Versailles’n rauhansopimuksessa vuonna 1919. Se vastasi suunnilleen Puolan länsirajaa sellaisena kuin se oli ollut ennen Puolan ensimmäistä jakoa 1772 ja samalla suunnilleen saksan ja puolan välistä kielirajaa. Puolan käytävä ja Danzigin vapaavaltio erottivat Itä-Preussin muusta Saksasta.


title: Oder–Neisse-linja

text: Kysymys siitä, missä Puolan rajojen pitäisi kulkea, herätti kuitenkin jo alusta lähtien kiistoja. Jo maailmansotien välisenä aikana Puolassa esiintyi mielipiteitä, että maahan olisi liitettävä ne silloisen Saksan itäiset alueet, jotka keskiajalla Piast-suvun hallitessa olivat kuuluneet Puolalle. Tällaisten niin sanottujen "läntisten ajatusten" (), ja niiden ehkä tunnetuin kannattaja oli Zygmunt Wojciechowiski, jonka mukaan Puolaan olisi pitänyt liittää Sleesia, Pommeri, Länsi-Preussi ja Suur-Puola.


title: Oder–Neisse-linja

text: Toisen maailmansodan alkuvaiheessa syyskuussa 1939 Saksa ja Neuvostoliitto miehittivät Puolan ja jakoivat maan keskenään. Vuonna 1941 Saksan hyökättyä Neuvostoliittoon maa joutui kokonaisuudessaan Saksan miehittämäksi.


title: Oder–Neisse-linja

text: Teheranin konferenssissa vuonna 1943 Josif Stalin otti ensimmäisenä puheeksi Puolan länsirajan siirtämisen Oderjoelle. Yhdysvaltalaiset eivät kuitenkaan siihen aikaan osoittaneet kiinnostusta mahdollisiin rajamuutoksiin.


title: Oder–Neisse-linja

text: Kysymys Puolan rajoista tuli jälleen puheeksi Jaltan konferenssissa 1945. Yhdysvaltain presidentti Franklin D. Roosevelt sanoi tuolloin, että hänelle olisi suuri helpotus, jos Stalin tekisi myönnytyksiä Puolan itärajaa koskevista vaatimuksistaan. Winston Churchill sanoi, että Iso-Britannia ei hyväksyisi sellaisia järjestelyjä, jotka eivät palauttaisi Puolaa itsenäiseksi valtioksi. Puolan länsirajasta Stalin totesi, että Puolan maanpaossa ollut pääministeri Stanisław Mikołajczyk oli ilmaissut suuren tyytyväisyytensä kuultuaan, että Puolalle tultaisiin luovuttamaan Stettin (Szczecin) ja Neissen itäpuolinen osa Saksaa Churchill ei tätä rajansiirtoa tuolloin hyväksynyt. Hän sanoi erityisesti, että monia brittejä suuresti järkyttäisi, jos yli 11 miljoonaa saksalaista joutuisi lähtemään luovutettavilta alueilta, mihin Stalin vastasi, että monet heistä olivat jo paenneet puna-armeijan tieltä.


title: Oder–Neisse-linja

text: Oderilla on kuitenkin kaksi Neisse-nimistä sivujokea ja neuvotteluissa molempia ehdotettiin rajalinjoiksi.


title: Oder–Neisse-linja

text: Alustavan sopimuksen mukaan Saksalle oli määrä jättää Stettin, mutta Puolaan olisi liitetty koko Itä-Preussi, Königsberg eli nykyinen Kaliningrad mukaan luettuna. Tätä Puolan hallitus oli vaatinutkin jo syyskuussa 1939, koska Itä-Preussin strateginen asema teki Puolan mahdottomaksi puolustaa.


title: Oder–Neisse-linja

text: Stalin kuitenkin vaati, että Königsberg oli liitettävä Neuvostoliiton alueisiin, jotta maan sotalaivasto saisi sieltä jäätymättömän sataman. Sen sijaan Puola saisi korvauksena Stettinin. Puolan maanpaossa olleella sotaa edeltävällä hallituksella ei ollut asiasta paljon sanottavaa, mutta se vaati, että Puolan historiallinen kaupunki Lwów (nykyinen L’viv) jäisi Puolalle. Siihen Stalin ei myöntynyt, mutta tarjosi vastineeksi Breslauta (Wrocław). Monet Lwów’in silloisista asukkaista muuttivat myöhemmin Gdańskiin.


title: Oder–Neisse-linja

text: Potsdamin konferenssissa vuonna 1945 Yhdysvaltain ja Ison-Britannian edustajat väittivät, että Puola oli vaatimassa liian suuria alueita Saksasta. Tähän Stanisław Mikołajczyk vastasi, että läntiset alueet ovat tarpeellisia, jotta niihin voitaisiin asuttaa ”Curzonin linjan itäpuolelta paenneet puolalaiset, sodan aikana länteen paenneet puolalaiset sekä osa Puolan keskeisten, ylikansoitettujen maakuntien asukkaista.” Yhdysvallat ja Iso-Britannia eivät myöskään kannattaneet ajatusta, että Puola saisi oman miehitysvyöhykkeensä Saksasta. Kuitenkin 29. heinäkuuta presidentti Harry S. Truman esitti Vjatšeslav Molotoville väliaikaista ratkaisua, jonka mukaan Puola saisi hallintaansa Oderin ja itäisemmän Neissen itäpuoliset alueet, kunnes lopullinen rauhankonferenssi päättäisi rajoista. Vastikkeeksi tästä myönnytyksestään Yhdysvallat vaati, että jokainen miehitysvalta saisi miehitysvyöhykettään vastaavan osan sotakorvauksista ja että Italia olisi hyväksyttävä Yhdistyneiden kansakuntien jäseneksi. Ehdotus ei kelvannut Neuvostoliitolle, koska se ”ei myöntänyt Puolan hallintaan kahden Neissejoen välistä aluetta”. Samana päivänä Stalin kuitenkin vaati Bolesław Bierutia hyväksymään amerikkalaisten ehdotukset.


title: Oder–Neisse-linja

text: Potsdamin konferenssissa Yhdysvallat, Iso-Britannia ja Neuvostoliitto sopivat Oderin ja Neissen itäpuolella olevien Saksan alueiden luovuttamisesta Puolan hallintaan. Muut paitsi Neuvostoliitto pitivät kuitenkin järjestelyä väliaikaisena. Sodan jälkeen vahvistettujen rajanmuutosten seurauksena Puola menetti 187 000 neliökilometriä maata Neuvostoliitolle ja sai 112 000 neliökilometriä entistä Saksan aluetta. Neuvostoliitolle menetettyjen alueiden asukkaista noin 36,5 % oli puolalaisia, loput etupäässä valkovenäläisiä ja ukrainalaisia. Yksi syy rajanmuutokseen oli, että uusi raja oli paljon entistä lyhempi ja itse asiassa lyhin mahdollinen linjaus Tšekkoslovakian rajan pohjoisimmasta kohdasta Itämereen. Tämän katsottiin tekevän Puolan paljon entistä helpommin puolustettavaksi, mikäli Saksa vielä uudelleen aikoisi hyökätä maahan. Myös saksalaisväestön karkottamisen arveltiin ennalta ehkäisevän uuden sodan mahdollisuutta.


title: Oder–Neisse-linja

text: Potsdamin konferenssissa Stalin perusteli uutta rajaa sillä, että Puolan hallitus vaati tätä rajaa ja että sen itäpuolella ei enää ollut saksalaisia. Tähän amiraali William D. Leahy vastasi kuiskaamalla presidentti Trumanille, että bolševikit olivat tappaneet heidät kaikki. Myöhemmin venäläisetkin myönsivät, että alueilla asui tuolloin vielä ”ainakin miljoona saksalaista”, mikä kuitenkin oli paljon todellista pienempi lukumäärä.


title: Oder–Neisse-linja

text: Yhdysvaltain presidentti Harry S. Truman ja Ison-Britannian pääministeri Clement Attlee sanoivat, etteivät he hyväksyneet puolalaista hallintoa yhdellä miehitysvyöhykkeellä, mikä tavallaan teki Puolan viidenneksi miehitysvallaksi Yhdysvaltain, Ison-Britannian, Ranskan ja Neuvostoliiton ohella, eivätkä miljoonien saksalaisten karkottamista alueelta. Tähän Stalin vastasi, että Puola saa näin korvauksen niistä vääryyksistä, joita Saksa on sille vuosisatojen kuluessa aiheuttanut.


title: Oder–Neisse-linja

text: Winston Churchill ei ollut läsnä konferenssin loppuvaiheessa, koska hän oli menettänyt asemansa pääministerinä vaalien tuloksena. Kuitenkin hän ilmaisi vielä sen jälkeen, ettei hän tulisi koskaan hyväksymään Oder–Neisse-rajalinjaa, minkä hän teki selväksi myös vuonna 1946 kuuluisassa puheessaan, jossa hän otti käyttöön termin ”rautaesirippu”.


title: Oder–Neisse-linja

text: Puolaan liitetyt alueet käsittivät melkein koko Sleesian, yli puolet Pommerista, itäisimmän osa Brandenburgista, pienen osa Saksia, Danzigin ja eteläosan Itä-Preussia eli Masurian ja Warmian.


title: Oder–Neisse-linja

text: Alueelta karkotettiin tai sinne estettiin palaamasta noin 14 miljoonaa asukasta, mikä on maailmanhistorian suurimpia etnisiä puhdistuksia. Saksalaisten asukkaiden karkottamiseksi käytettiin julmia väkivaltakeinoja.


title: Oder–Neisse-linja

text: Puolalainen propaganda alkoi nimittää maahan liitettyjä alueita "palautetuiksi alueiksi". Tämä perustui siihen, että keskiajalla ne olivat kuuluneet puolalaisen Piastin dynastian hallintaan. Suurin osa niistä oli kuitenkin liitetty Pyhään saksalais-roomalaiseen keisarikuntaan ja Preussiin jo vuosisatoja ennen 1700-luvulla tapahtuneita Puolan jakoja. Nimitys tuli käyttöön välittömästi toisen maailmansodan jälkeen. Tuolloin uskottiin, että lopullinen rauhansopimus solmittaisiin piankin ja että uusi raja jäisi pysyväksi.


title: Oder–Neisse-linja

text: Puolassa rajansiirtoa ja saksalaisväestön karkottamista ei juuri arvosteltu. Niitä pidettiin oikeudenmukaisena hyvityksenä natsi-Saksan Puolassa toimeenpanemasta kansanmurhasta ja toisaalta myös aluemenetyksistä Neuvostoliitolle.


title: Oder–Neisse-linja

text: Uusi järjestely oli myös Stalinin intressien mukainen, koska se teki Neuvostoliitolle mahdolliseksi toimia Puolan länsirajan pääasiallisena takaajana.


title: Oder–Neisse-linja

text: Aluksi Itä-Saksan vuonna 1946 perustettu Sosialistinen yhtenäisyyspuolue (SED) hylkäsi Oder–Neisse-linjan. Neuvostoliiton painostuksesta se kuitenkin otti maalis-huhtikuusta 1947 lähtien käyttöön sitä tarkoittavan termin "Friedensgrenze" (rauhan raja).


title: Oder–Neisse-linja

text: Puolan ”uudet territoriot” julistettiin liitetyiksi Puolaan 11. tammikuuta 1949. Vuonna 1950 Saksan demokraattinen tasavalta ja Puola solmivat Zgorzelecin sopimuksen, jossa rajalinja tunnustettiin ja sitä nimitettiin ”Rauhan ja ystävyyden rajaksi” Yhdysvallat ja Iso-Britannia tuomitsivat sopimuksen, ja Ranska vaati vuoden 1937 rajojen palauttamista.


title: Oder–Neisse-linja

text:
Vuonna 1989 Saksan demokraattinen tasavalta ja Puola tekivät lisäksi sopimuksen merirajasta Itämerellä, mikä lopetti asiaa koskeneen, vuonna 1985 alkaneen kiistan.
Vuonna 1952 Stalin asetti Oder–Neisse-linjan hyväksymisen pysyväksi rajaksi yhdeksi niistä ehdoista, joilla se voisi suostua Saksan jälleenyhdistymiseen. Saksan liittotasavallan liittokansleri Konrad Adenauer hylkäsi ehdotuksen. Saksassa länsivaltojen vyöhykkeille, johon suurin osa Puolaan liitetyiltä alueilta karkotetusta väestöstä oli asettunut, rajan tunnustamista pysyväksi pidettiin kauan mahdottomana hyväksyä.


title: Oder–Neisse-linja

text: Saksan liittotasavallan ja Puolan väliset väliset suhteet alkoivat kuitenkin parantua 1960-luvulla liittokansleri Willy Brandtin aikana, jolloin käytettiin termiä "Ostpolitik". Vuonna 1970 Saksan liittotasavalta teki Neuvostoliiton kanssa Moskovan sopimuksen, jolla Oder–Neisse-linja todettiin tosiasiaksi, jota ei pitänyt voimakeinoin muuttaa. Samalla alueelta karkotettujen sallittiin tietyin edellytyksin vierailla entisellä kotiseudullaan, mutta paluumuutto oli edelleen mahdotonta.


title: Oder–Neisse-linja

text: Marraskuussa 1990, Saksan jälleenyhdistymisen jälkeen, Saksa ja Puola allekirjoittivat sopimuksen, jolla raja vahvistettiin. Sitä ennen Saksan perustuslaista oli kumottu sen 23. artikla, johon jälleenyhdistyminenkin oli perustunut, mutta jota nyt olisi voitu käyttää perusteena myös Puolalle menetettyjen alueiden palauttamiselle. Sopimus tuli voimaan 16. tammikuuta 1992.


title: Seksuaalinen häirintä

text: Seksuaalinen häirintä ja seksuaalinen ahdistelu ovat tarkoituksellista, ei-toivottua, yksipuolista seksuaalisväritteistä käyttäytymistä tai sukupuoleen perustuvaa syrjintää. Se voi olla fyysistä koskettelua tai puhetta, jonka kohde tuntee vastenmieliseksi Häirinnästä saatetaan vaieta, koska kohde pelkää leimautumista ja häpeän tuntoa. Myös kollegat saattavat vaieta tai kieltää koko ongelman ja kohteen saattaa olla vaikea saada apua.


title: Seksuaalinen häirintä

text: Häiritsijän asemasta riippuu, miten häirintä koetaan. Ylemmässä asemassa olevan harjoittama häirintä koetaan pahempana kuin kollegan, sillä siihen voi liittyä uhkaa, lausumatontakin, esimiehen valta-aseman vuoksi. Flirttaamista ja häirintää voi olla vaikea joskus erottaa, sillä ihmisten sietokyky ja kokemukset ovat erilaiset.


title: Seksuaalinen häirintä

text: Seksuaalinen ahdistelu määritellään rikoslaissa rikokseksi, josta voidaan tuomita sakkoon tai vankeuteen enintään kuudeksi kuukaudeksi. Rikos on asianomistajarikos, joten se edellyttää, että asianomistaja nostaa kanteen epäiltyä vastaan. Rikoslaissa määritelty seksuaalinen ahdistelu viittaa "koskettelemalla tehtyyn seksuaaliseen tekoon, joka on omiaan loukkaamaan kohteen seksuaalista itsemääräämisoikeutta". Seksuaalinen ahdistelu tuli rikoslakiin 2014. Sitä ennen vastaavanlaisia tekoja on tutkittu lähinnä kunnianloukkauksina.


title: Seksuaalinen häirintä

text: Jos häirintä on sanallista, kyseessä voi nykyäänkin olla seksuaalisen ahdistelun sijasta kunnianloukkaus. Bussikuskin suorittama seksuaalissävyinen ehdottelu asiakkaalle tuomittiin 2017 syksyllä Keski-Suomen käräjäoikeudessa kunnianloukkaukseksi.


title: Seksuaalinen häirintä

text: Seksuaalinen ahdistelu työpaikalla on tasa-arvolain 6.–8. pykälän vastaista, minkä vuoksi työnantajan on puututtava asiaan. Asian käsittelyyn on saatava asianomaisen henkilön lupa tai sitten kolmannen osapuolen kertoma, joka on luotettavasti varmennettu todeksi.


title: Seksuaalinen häirintä

text: Potilaiden on lisäksi mahdollista valittaa lääkärin tai muun terveydenhoitoalan työntekijän harrastamasta seksuaalisesta ahdistelusta Valviraan. Toistuvakaan kiinni jääminen seksuaalisesta ahdistelusta ei johda kuitenkaan yleensä lääkärinoikeuksien menettämiseen.


title: Seksuaalinen häirintä

text:
Suomessa tuoreimman kahden vuoden aikana joka kolmas nainen ja joka kuudes mies oli kokenut seksuaalista häirintää (2012) eli kolmannes uhreista oli miehiä. Eniten sitä kohdistui 15-34-vuotiaisiin naisiin: joka toiseen, miehistä vain joka viidenteen. Naisten häirintä oli yleensä sanallista, kuten kaksimieliset vitsit, mutta joka kuudes nainen oli kokenut myös fyysistä lähentelyä. Noin puolet tekijöistä oli tuntemattomia.
Alle 35-vuotiaista miehistä joka viides on kokenut ei-toivottua, painostavaa ja yksipuolista seksuaalista häirintää.


title: Seksuaalinen häirintä

text: THL:n kouluterveyskyselyn (2017) mukaan tuoreimman vuoden aikana seksuaalista häirintää koki 30 % peruskouluikäisistä tytöistä ja 12 % pojista. Lukioissa ja ammattioppilaitoksissa luvut olivat 30 % ja 8 %. Kouluissa tapahtuvan seksuaalisen häirinnän kohteita oli päinvastoin 4 % tytöistä ja 5 % pojista peruskouluissa, 2 % ja 3 % ammattioppilaitoksissa, 1 % ja 1 % lukiossa. Kouluhenkilökunnan ahdistelemia oli yli neljä kertaa useampi poika kuin tyttö peruskouluissa ja ammattioppilaitoksissa, yli kaksi kertaa useampi lukioissa. Elämänsä aikana yläkouluikäisistä tytöistä seksuaalista häirintää oli kokenut 60 %, pojista 46 %.


title: Seksuaalinen häirintä

text: Sateenkaarinuorten mukaan transnuorista 80 % on kokenut häirintää.


title: Seksuaalinen häirintä

text: Saksalaistutkimuksessa 6 % naisista ja 18 % miehistä myöntää häirinneensä muita seksuaalisesti. Yhdysvaltalaistutkimuksen mukaan 60 % naisista ja 20 % miehistä olisi häirinnän uhreja Saksassakin luvut olivat 43 % ja 12 %.


title: Seksuaalinen häirintä

text: Britanniassa työ- tai opiskelupaikalla häirintää oli kokenut 53 % naisista ja 20 % miehistä. Naisista 9 % ja miehistä 4 % oli lopettanut työsuhteensa sen vuoksi.


title: Seksuaalinen häirintä

text: Samassakin maassa luvut vaihtelevat riippuen kyselyn toteutustavasta ja siitä, kysytäänkö viime aikojen häirinnästä vai koko elämän ajalta. Poliisitilastoihin vaikuttaa sekin, että useimpia tapauksia ei ilmoiteta.


title: Seksuaalinen häirintä

text: Sinkkumiesten pariutumisongelmista väitöskirjaa tekevä Anu Kinnunen kertoo, että osa miehistä pelkää, että kaikki naisten lähestyminen tulkitaan häirinnäksi. Hänestä sitä ei pitäisi pelätä liikaa.


title: Arkona (yhtye)

text: Arkona () on venäläinen vuonna 2002 perustettu folk metal -yhtye. Arkonan musiikki pohjautuu vahvasti venäläiseen kansanperinteeseen niin sanoituksiltaan kuin kansanmusiikkivaikutteiltaan. Yhtye on saanut nimensä Kap Arkona -nimisestä pakanatemppelistä, joka oli viimeinen slaavilaisen muinaisuskon temppeli Euroopassa ennen kristinuskon lopullista leviämistä.


title: Arkona (yhtye)

text: Arkona perustettiin, kun Maša Arihipova ja Aleksandr Korolev tapasivat uuspakanapiireissä ja päättivät perustaan metalliyhtyeen, jonka sanoitukset vastaisivat heidän yhteistä aatettaan. Muiksi jäseniksi löydettiin Jevgeni Knjazev, Jevgeni Borzov, Ilja Bogatyrev ja Olga Loginova ja yhtyeelle annettiin nimeksi Hyperborea, joka kohta vaihdettiin Arkonaksi. Vuonna 2002 äänitettiin demo "Rus", joka nimettiin rusien mukaan. Seuraavana vuonna yhtye aloitti live-esiintymiset, ja pian esikoisalbumin nauhoitus tuli ajankohtaiseksi. Yhtye oli kuitenkin kadottanut mielenkiintonsa musiikkiin, ja Arkona tässä muodossa hajosi syyskuussa 2003.


title: Arkona (yhtye)

text: Maša kuitenkin halusi jatkaa ja pyysi toisen yhtyeensä Nargathrondin jäseniä soittamaan Arkonan ensimmäiselle albumille sessiomuusikoina. "Vozroždenije" ilmestyi vuonna 2004 Sound Age Productionsin julkaisemana Venäjällä ja Vic Recordsin julkaisemana Euroopassa. Mašalla oli jo kappaleita valmiina "Vozroždenijen" ilmestyessä ja samana vuonna nauhoitettiin ja julkaistiin toinen albumi "Lepta". Albumilla soittivat samat muusikot kuin ensimmäisellä, ja mukana oli myös vierailevana laulajana Nevid- ja Butterfly Temple -yhtyeistä tunnettu Alexei "Lesiar" Agafonov.


title: Arkona (yhtye)

text: "Leptan" julkaisun jälkeen Arkona aloitti taas keikkailun ja kahdella albumilla soittaneet studiomuusikot liittyivät yhtyeen varsinaisiksi jäseniksi. Vuonna 2005 ilmestyneellä "Vo slavu velikim!" -albumilla Arkona uudistui, sillä he alkoivat käyttää musiikissaan oikeita kansanmusiikkisoittimia ja kosketinsoitinten osuutta vähennettiin. Näitä soittimia oli albumilla esittämässä useita muusikoita, joiden joukossa oli Svarga- ja Alkonost-yhtyeistä tunnettu Vladimir Tšerepovski. "Vo slavu velikim!":stä tuli menestys ja se myi Venäjällä kultaa. Koko albumin live-esitys taltioitiin ja siitä julkaistiin live-DVD ja -albumi "Žizn vo slavu" vuonna 2006.


title: Arkona (yhtye)

text: Vuoden 2007 "Ot serdtsa k nebu" jatkoi siitä mistä sitä edeltänyt albumi jäi. Kansanmusiikkivaikutteet olivat vahvasti mukana, mutta Arkonan musiikki oli vahvasti vaihtelevampaa kuin aikaisemmilla levyillä. Tšerepovskin kansansoitinten lisäksi yhtyettä täydensi valkovenäläinen kansanmusiikkikuoro Gostitsa.


title: Arkona (yhtye)

text: Vuonna 2008 Arkona pääsi suurimmalle ulkomaankeikalleen siihen asti, kun he esiintyivät yhtenä saksalaisen Ragnarok Festivalin pääesiintyjistä. Samana vuonna suuri eurooppalainen levy-yhtiö Napalm Records tarjosi yhtyeelle uutta levytyssopimusta, joka koskisi "Ot serdtsa k nebun" Euroopan julkaisua ja uusia albumeja. Ensimmäinen Arkonan Napalmin julkaisu oli live-DVD "Notš velesova" vuonna 2009, joka oli taltioitu saksalaisella Winternoise-festivaalilla. Myöhemmin samana vuonna ilmestyi "Goi, rode, goi!", joka oli Arkonan mahtipontisin luomus tähän asti. Levyllä esiintyi vierailevia laulajia toisista folk metal -bändeistä, täysikokoinen kuoro ja jousikvintetti. Kansansoittimia soittamassa olivat mukana taas Vladimir Tšerepovski ja Vladimir "Volk", joka hiljattain liittyi yhtyeen viralliseen kokoonpanoon.


title: Arkona (yhtye)

text: Arkonan musiikki oli aluksi folk metal -vaikutteista melodista death metallia, ja joka sisälsi runsaasti koskettimia, ja muistutti tyyliltään jonkin verran Ensiferumia. Kolmannelta levyltään alkaen kosketinsoitinten rooli on vähentynyt ja kansansoitinten, kuten erilaisten huilujen ja pillien, on kasvanut. Yhtyeen laulaja Maša "Scream" laulaa sekä öristen että puhtaalla tyylillä, mutta nykyisin puhtaiden laulujen osuus on suuremmassa osassa. Yhtye on monipuolistunut musiikillisesti ja heidän kappaleissaan on paljon vaihtelua metallimusiikin tyylistä toiseen: melodisen death metallin lisäksi vaikutteita on otettu black ja doom metallista.


title: Johan Calamnius

text: Johan (Juhana) Wiktor Calamnius (18. toukokuuta 1838 Kruunupyy – 26. kesäkuuta 1891 Kuopio) oli suomalainen tuomiorovasti ja kirjailija. Hän käytti myös nimimerkkiä "J.W.C".


title: Johan Calamnius

text: Calamniuksen vanhemmat olivat lääninrovasti Kaarle Gabriel Calamnius ja Sofia Vilhelmina Sinius. Hän pääsi ylioppilaaksi Kuopion Lyseosta vuonna 1857 ja opiskeli Helsingin yliopistossa valmistuen filosofian kandidaatiksi 1862, maisteriksi 1864 ja lisensiaatiksi 1866. Calamnius väitteli filosofian tohtoriksi 1869 ja hänet vihittiin papiksi 1876.


title: Johan Calamnius

text: Calamnius toimi Kuopion tuomiokapitulin notaarina 1875–1879, vankilansaarnaajana Kuopiossa 1879–1885 ja tuomiorovastina vuodesta 1885. Hän osallistui myös säätyvaltiopäiville 1877–1878, 1882 ja 1885 Kuopion hiippakunnan papiston edustajana.


title: Johan Calamnius

text: Kirjallisen tuotantonsa Calamnius aloitti 1864 julkaisemalla ruotsin kielellä peräpohjalaisiin kansantarinoihin perustuvan kertomuksen isonvihan ajoilta nimeltä "Taivalkoski". Peräpohjolan kansanperinteeseen liittyivät myös muinaistieteellinen kirjoitus "Muinaistiedustuksia Pohjan periltä" (1868) ja novellit "Metelinkirkon haltia" (1870) sekä "Pyhäkosken ensimmäinen laskija" (1873). Calamnius julkaisi myös Ovidiuksen Metamorfooseista Suomen luontoon mukautetun satukokoelman "Kynäkuvia muinais-ajan sadustosta, kirjeitä Suleimalle" Kirjallisessa Kuukausilehdessä 1866–1868 ja 1870–1871. Sadut julkaistiin sittemmin myös kirjana ("Kreikkalaisia satuja. Kirjeissä Suleimalle", 1875).


title: Johan Calamnius

text: Calamnius käänsi suomeksi Aristoleen "Runousopin" (1871) ja Platonin "Faidonin" (1882). Hän perusti vuonna 1865 yhdessä Kaarlo Bergbomin, Jaakko Forsmanin ja Frithiof Peranderin kanssa "Kirjallisen Kuukausilehden".


title: Arkona

text: Arkona voi tarkoittaa


title: Fairlight (ryhmä)

text: Fairlight (FLT) on yksi tunnetuimmista ja vanhimmista kräkkeri- ja demoryhmistä. Se on kansainvälinen ja on toiminut ainakin Commodore 64:n, Amigan ja PC-koneiden parissa.


title: Fairlight (ryhmä)

text: Fairlightin perustivat West Coast Crackers (WCC) -ryhmään aikaisemmin kuuluneet kräkkerit "Strider" ja "Black Shadow" Ruotsissa vuonna 1987. Mukaan liittyi pian kräkkeri "Gollum" ja hieman myöhemmin muun muassa koodaaja-kräkkeri "Woodo" ja graafikko "The Hobbit". Ryhmä toimi aluksi hyvin aktiivisesti Commodore 64:n parissa, mutta laajentui pian myös Amiga-puolelle. Ryhmän ensimmäinen BBS, nimeltään "The Pleasure Dome", perustettiin vuonna 1987.


title: Fairlight (ryhmä)

text:
Fairlightin ensimmäinen PC-"julkaisu", kräkätty versio pelistä "The Hunt for Red October" ilmestyi 1991. Seuraava vuosi oli ryhmälle PC:n osalta varsin vahva, ja silloin perustettiin myös FLT:n Yhdysvaltain osasto. Kyseinen osasto oli vuonna 1993 ainakin kräkkäyspuolella eurooppalaista Fairlightia aktiivisempi ja suurempi. Vuonna 1994 FLT:n laiton toiminta kuitenkin hiipui maailmanlaajuisesti. Demoskenen puolella se oli edelleen aktiivinen, ainakin C64:n ja Amigan osalta.
Fairlight palasi laittomien aktiviteettien pariin PC-puolella 1990-luvun loppupuolella. Vuonna 1998 se aloitti toiminnan pelien ISO-tiedostojen parissa, ollen ensimmäisiä tunnettuja ryhmiä, jotka keskittyivät nimenomaan niihin. Ryhmä oli useita vuosia hyvin aktiivinen ja tuottelias. Huhtikuussa 2004 sen laiton toiminta kuitenkin keskeytyi, kun viranomaiset, osana Fastlink-nimistä operaatiota, pidättivät ja asettivat syytteeseen useita ryhmän avainjäseniä Euroopassa, Singaporessa ja Yhdysvalloissa. Fairlightin demoja tekeviin alaryhmiin operaatiolla ei luonnollisesti ollut kovin suurta vaikutusta.


title: Fairlight (ryhmä)

text: Fairlightin ISO-divisioona aloitti toimintansa uudelleen vuonna 2006. Demoskenen puolella ryhmä on edelleen aktiivinen Commodore 64:n ja PC:n osalta.


title: Kustavi Nordlund

text: Johan Gustaf (Kustavi) Nordlund (6. syyskuuta 1866 Kitee – 16. marraskuuta 1901 Tukholma) oli suomalainen kirjailija. Hän käytti nimimerkkejä "J.G. Nordlund", "Kustavi Saarni", "Sampo" ja "-st-".


title: Kustavi Nordlund

text: Nordlundin vanhemmat olivat maanmittari Axel Olivier Nordlund ja Karolina Wilhelmina Broms. Hän pääsi ylioppilaaksi Helsingin normaalilyseosta 1885. Nordlund valmistui Helsingin yliopistosta filosofian kandidaatiksi 1889 ja maisteriksi 1890 sekä suoritti tuomarin tutkinnon 1893. Hän työskenteli Suomen senaatissa kopistina mutta muutti sittemmin asumaan Tukholmaan.


title: Kustavi Nordlund

text: Nordlund oli naimisissa vuodesta 1901 ruotsalaisen Augusta Bernhardina Carlssonin kanssa.


title: Fairlight

text: Fairlight on digitaalisia äänilaitteita valmistava yhtiö, joka toimii Australian Sydneyssä. Sen perustivat Peter Vogel ja Kim Ryrie vuonna 1975. Yhtiön tunnetuin tuote on 1978 kehitetty syntetisaattori-sampleri Fairlight CMI.


title: Temnozor

text: Temnozor () on venäläinen vuonna 1996 perustettu black metal -yhtye. Yhtye on käynyt soittamassa myös Suomessa, viimeksi Steelfest Open Airissa Hyvinkäällä vuonna 2015.


title: Blyth

text: Blyth voi tarkoittaa muun muassa seuraavaa:


title: Kustaa Killinen

text: Kustaa Killinen (sukunimi aikaisemmin Waismaa; 7. syyskuuta 1849 Isokyrö – 5. tammikuuta 1922 Kuopio) oli kirjailija, kansanedustaja, kansakoulunopettaja ja Kuopion kuuromykkien koulun johtaja. Kirjailijana hän käytti myös nimimerkkejä "K.K-ll-n" ja "K-ll-n".


title: Kustaa Killinen

text: Killisen vanhemmat olivat talollinen Matti Juhonpoika Waismaa ja Maria Kustaantytär Killinen. Hän opiskeli Jyväskylän seminaarissa vuosina 1868–1872 yhdessä J. H. Erkon kanssa ja valmistui sieltä kansakoulunopettajaksi. Killinen opiskeli vielä myöhemmin ulkomailla kuuromykkäin opetusta vuosien 1879 ja 1911 välillä. Killinen oli kansakoulunopettajana Kokemäellä 1872–1879 ja sen jälkeen Kuopion kuuromykkäin koulun johtajana 1880–1922. Hän toimi myös Kuopion jatko-opiston suomen kielen ja kirjallisuuden opettajana 1889–1891 ja Kuopion kaupunginvaltuuston sihteerinä 1886–1896. Killinen toimitti "Tapio"-lehteä vuosina 1880–1882 ja vuosina 1882–1922 hän oli "Aistivialliskoulujen lehden" päätoimittaja.


title: Kustaa Killinen

text: Arkeologian harrastajana hän sai toimeksiantoa Muinaisyhdistykseltä, jolloin hän suoritti ainakin kohteiden tarkastuskäyntejä esimerkiksi Kokemäen Käräjämäellä vuonna 1877 ja Euran Käräjämäellä vuonna 1878.


title: Kustaa Killinen

text: Killinen oli porvarissäädyn jäsenenä säätyvaltiopäivillä vuosina 1897–1906 ja myöhemmin hän oli nuorsuomalaisen puolueen kansanedustajana vuosina 1914–1917 edustaen Kuopion läänin läntistä vaalipiiriä. Hän oli eduskunnan sivistysvaliokunnan puheenjohtajana vuonna 1914. Killinen toimi myös Kuopion kaupunginvaltuuston puheenjohtajana 1903–18 ja 20–21, ja Suomen kaupunkiliiton hallituksen varapuheenjohtajana. Killinen oli myös Kuopion Isänmaallisen Seuran perustajajäsen ja hän toimi seuran sihteerinä 20 vuotta (1883-1903) ja museonhoitajana vuosina 1883-1899. Kuopion kaupunginvaltuuston jäsenenä hän oli noin 40 vuotta ja puheenjohtajana 1903–1918 ja uudestaan 1920–1921.


title: Kustaa Killinen

text: Killinen oli naimisissa opettajatar Matilda (Tilta) Josefina Laguksen (1873–1937) kanssa. Heidän tyttärensä oli oopperalaulaja Tellervo Killinen, jonka puoliso oli professori K. S. Laurila, ja poika taas muun muassa kauppa- ja teollisuusministerinä toiminut Ilmari Killinen.


title: Konstantin Schröder

text: Konstantin Schroeder (tai Schröder) (29. kesäkuuta 1808, Uukuniemi – 9. elokuuta 1868, Valkeasaari) oli runoilija, sanomalehtimies ja Valkeasaaren kirkkoherra.


title: Konstantin Schröder

text: Schroederin vanhemmat olivat Uukuniemen kirkkoherra Johan Schroeder ja Anna Charlotta Åkerblom. Hän kävi Viipurin lukiota 1823-1826 ja pääsi ylioppilaaksi Turussa 1826. Schroeder opiskeli Helsingin yliopistossa ja hänet vihittiin papiksi 1834. Hän oli pappina Valkealassa, Inkerin Lempaalassa, Narvassa ja Pietarin suomalaisessa Marian seurakunnassa. Vuonna 1837 Schroeder valittiin Valkeasaaren kirkkoherraksi ja vuonna 1839 hänestä tuli myös Rajajoen (Systerbäck) kivääritehtaan saarnaaja. Schroeder hoiti kirkkoherran virkaa kuolemaansa saakka.


title: Konstantin Schröder

text: Schroederin runoja ja suorasanaisia tekstejäkin julkaistiin useissa sanomalehdissä, myös nimimerkeillä "Lieto" ja "-n-r". Runoista tunnetuimpia lienevät vuonna 1840 "Sanan Saattajassa Wiipurista" julkaistu sururuno "Kristiina Maria" sekä sernadi "Vait!" vuoden 1845 Kanavassa. Schroeder myös opetti suomen kielen kirjoitusta inkeriläiselle kansanrunoilijalle Jaakko Räikköselle. Vuosina 1857-1858 hän toimi Suomen Julkisten Sanomien ensimmäisenä toimittajana.


title: Konstantin Schröder

text: Schroeder oli naimaton.


title: Pietari Ticklén

text: Pehr (Petter, Pietari) Ticklén (6. kesäkuuta 1792, Pyhäjärvi – 11. kesäkuuta 1838, Teuva) oli suomalainen opettaja, toimittaja, runoilija ja Teuvan kirkkoherra.


title: Pietari Ticklén

text: Ticklénin vanhemmat olivat Pyhäjärven kappalainen Pehr Ticklén vanhempi (1751–1815) ja Hedvig Elisabeth Bergh. Ticklénin veli Erik Ticklén oli runoilija, muista veljistä Gustaf Ticklén (1807–1882) oli Vesilahden kirkkoherrana 1858–1882 ja Johan Fredrik Ticklén (1802–1844) toimi Raahen piirilääkärinä 1834–1844.


title: Pietari Ticklén

text: Ticklén kävi Oulun triviaalikoulua, pääsi ylioppilaaksi 1811 ja vihittiin papiksi 1815. Hän oli tästä vuodesta alkaen ylimääräisenä pappina Pyhäjärvellä, välisaarnaajana Oulussa 1817–1818 sekä Oulun triviaalikoulun apologistiluokan opettajana vuodesta 1820. Suoritettuaan filosofian maisterin tutkinnon 1823 hän oli vuoden ajan opettajana Haminan kadettikoulussa ja sitten Oulun triviaalikoulun konrehtorina vuosina 1825–1831. Viimeksi Ticklén oli Teuvan kirkkoherrana vuodesta 1829 kuolemaansa saakka. Hänet valittiin Vesilahden kirkkoherraksi vuonna 1838 mutta hän kuoli Teuvalla ennen virkaan astumistaan. Ticklén sai rovastin arvonimen 1836.


title: Pietari Ticklén

text:
Ticklén perusti Oulun Wiikko-Sanomia -lehden ja toimi sen ensimmäisenä päätoimittajana 1829–1831. Hän julkaisi lehdessä omia runojaan ja teki virsiä ja käännöstöitä suomeksi. Ticklén toimi myös Elias Lönnrotin Mehiläinen -aikakauslehden avustajana. Vuonna 1836 hän mukaeli lehden liitteeksi K.F. Beckerin teoksen "Muistelmia ihmisten elosta kaikkina aikoina". Vuonna 1837 hän julkaisi 101-sivuisen katkismuksen nimeltä "Lyhyt ja yksinkertainen Kristillisen Opin tieto, Suomalaisille lapsille; muutamain entisten ja nykyisten mainio-opettajain mukaan".
Tunnetuimpia Ticklénin alkuperäisistä, suomentamista tai mukaelemista runoista ovat kansanrunomitalliset "Laulajat" ja "Lapsellinen lapsen laulu" sekä loppusoinnillinen "Leiposelle".


title: Pietari Ticklén

text: Ticklénin puoliso vuodesta 1825 oli Ulrika Katarina Ringbom (k. 1845).


title: Erik Ticklén

text: Erik Ticklén (21. marraskuuta 1794, Pyhäjärvi – 17. heinäkuuta 1827, Kärsämäki) oli runoilija ja Kärsämäen kappalainen.


title: Erik Ticklén

text: Ticklénin vanhemmat olivat Pyhäjärven kappalainen Pehr Ticklén vanhempi (1751-1815) ja Hedvig Elisabet Bergh. Hän kävi Oulun triviaalikoulua 1806-1814 joutuen olemaan pois koulusta vuosina 1807-1809 perheen köyhyyden ja 1808 puhjenneen Suomen sodan takia. Ticklén pääsi ylioppilaaksi 1815 ja opiskeli Turun akatemiassa valmistuen papiksi 1817. Pappina Ticklén oli ensin Mustasaaressa, Kruunupyyssä ja Ilmajoella kunnes hänet valittiin Kärsämäen kappalaiseksi 1825. Ticklén kuoli kuitenkin jo kaksi vuotta myöhemmin.


title: Erik Ticklén

text: Erik Ticklénin tunnetuin runo oli "Neidon valitus". Johan Ludvig Runeberg käänsi tämän runon ruotsiksi ja se julkaistiin Helsingfors Morgonbladissa vuonna 1832.


title: Erik Ticklén

text: Erik Ticklénin veli Pietari (Pehr) Ticklén oli myös runoilija ja Oulun Wiikko-Sanomia-lehden perustaja.


title: Tuomas Ragvaldinpoika

text: Tuomas Ragvaldinpoika (6. joulukuuta 1724, Tyrvää – 14. maaliskuuta 1804, Loimaa) oli suomalainen virsirunoilija ja arkkiveisujen tekijä. Hän oli aikansa merkittävin talonpoikais- ja arkkivirsirunoilija. Hän sepitti henkilö-, hää- ja hautajaisrunoja sekä kruunajais- ja matkatoivotusrunoja kuninkaallisille.


title: Tuomas Ragvaldinpoika

text: Tyrvään Laukulasta kotoisin olleen Tuomas Ragvaldinpojan vanhemmat olivat Lipun talon omistanut kuudennusmies Ragvald Hansinpoika ja Margareta Erkintytär. Tuomas Ragvaldinpoika kärsi synnynnäisestä huuli- ja kitalakihalkiosta ja tämä vamma teki hänen puheestaan honottavaa ja vaikeasti ymmärrettävää sekä myös turmeli hänen ulkonäköään. Hän rampautui myös nuorena kuumesairauden takia eikä kyennyt ruumiilliseen työhön.


title: Tuomas Ragvaldinpoika

text: Vuonna 1763 Tuomas Ragvaldinpoika lähti Turkuun jossa hänen huulihalkionsa leikattiin onnistuneesti. Tuomas laati tästä tapauksesta 50-säkeistöisen arkkiveisun "Sen Wielä wirhellisen Ilo-Weisu". Tämä arkkiveisu oli ensimmäinen Suomessa julkaistu ei-hengellinen arkkiveisu. Tuomas Ragvaldinpoika keksi myös nimen arkkiveisu painetuille runoille ja virsille.


title: Tuomas Ragvaldinpoika

text: Tuomas Ragvaldinpoika joutui hankkimaan elantonsa kirjoittamalla ja hän julkaisikin elämänsä aikana 60 lehtistä jotka sisälsivät noin 150 virttä. Hän asui aluksi Turussa ja meni naimisiin 1765 Mynämäen Nihdeisen kylän Sunin talosta kotoisin olleen Maria Juhontyttären kanssa. Ensimmäisen vaimon kuoltua influenssaan 1776 Tuomas meni uusiin naimisiin 1777 turkulaisen piian Liisa Heikintyttären kanssa. Tästä avioliitosta hänellä oli kuusi lasta. Perhe muutti Turusta Loimaan Hirvikoskelle jossa Liisa Heikintytär kuoli keuhkotautiin vuonna 1788.


title: Zoom

text: Zoom voi tarkoittaa:


title: Jännike-novellisto

text: Jännike-novellisto oli suomalainen jännityskertomuksia sisältänyt lehti, joka ilmestyi lauantaisin vuoden 1936 syksystä vuoden 1939 loppuun. Vastaava toimittaja oli A. Kaaremaa. Konttori sijaitsi Oulussa, jossa lehti myös painettiin.


title: Jännike-novellisto

text: Jännike sisälsi paljon kotimaisia jännityskertomuksia, erityisesti Outsiderilta. Muita vakituisia kirjoittajia lehdessä olivat mm. Olli Karila (oik. Niilo Pärnänen, 1887–1936), J. K. Kulomaa (oik. nimi Jussi Kukkonen, 1892–1955) ja tuntematon nimimerkki Jage Varga.


title: Jännike-novellisto

text: Jännikkeen kulttuurihistoriallista merkitystä lisää se, että siinä esiintyi jo vuonna 1936 Outsiderin hahmo nimeltä Kalle Lipponen. Tarinoissa hänet tunnettiin ulkomailla seikkailijanimellä Calle Lipway. Kalle Lipponen oli kotoisin Pielavedeltä. Tästä hahmosta syntyi myöhemmin Pekka Lipponen.


title: Jännike-novellisto

text: Vuonna 1937 Jännikkeessä oli jatkokertomuksena Outsiderin "Kloakkien kauhu", johon on aivan selvästi saatu innoitus Eugene Suen kirjasarjasta "Pariisin salaisuudet".


title: Jännike-novellisto

text: Kloakkien kauhu on julkaistu uudelleen vuonna 1992 sarjassa Seaflower's Minors (n:o 2).


title: Jännike-novellisto

text: Jännikettä paremmin menestyi kilpaileva, Ilmarisen kustantama Jännityslukemisto.


title: Johan Frosterus (Sotkamon kirkkoherra)

text: Johan (Juhana) Abrahaminpoika Frosterus (30. marraskuuta 1720 Paltamo – 10. kesäkuuta 1809 Sotkamo) oli kirjailija ja Sotkamon kirkkoherra.


title: Johan Frosterus (Sotkamon kirkkoherra)

text: Frosteruksen vanhemmat olivat Paltamon kirkkoherra Abraham Frosterus ja Katarina Cajanus. Hän kävi Oulun triviaalikoulua ja pääsi ylioppilaaksi 1736. Frosterus valmistui maisteriksi 1745 ja hänet vihittiin papiksi 1746. Frosterus oli Kajaanin kirkkoherrana vuodesta 1747 ja hänet valittiin Sotkamon kirkkoherraksi vuonna 1763. Vuonna 1800 hän sai jumaluusopin tohtorin arvon Uppsalan yliopistosta.


title: Johan Frosterus (Sotkamon kirkkoherra)

text: Frosterus on tehnyt muutamia runoja sekä vuonna 1791 ilmestyneen kirjan "Hyödyllinen huvitus luomisen töistä" joka oli ensimmäinen luonnontieteitä käsitellyt suomenkielinen teos.


title: M/S Equine

text: M/S Equine () on luxemburgilaisen Waterways SA:n omistama ro-ro-rahtialus. Alus on rakennettu vuonna 1979 Öresundvarvetin telakalla Landskronassa, Ruotsissa. Kuollutta painoa laivalla on 8 400 tonnia. "Equine" on rekisteröity Belgian lipun alle.


title: M/S Equine

text: Equinen sisaraluksia ovat M/S Vulpine ja M/S Ursine.


title: M/S Equine

text: 18. toukokuuta 1979 alus laskettiin vesille ja 14. syyskuuta se luovutettiin Partrederi Ab Nordsjöfraktin omistukseen, joka rekisteröi sen Ruotsin lipun alle nimellä "Eva Oden". Kotisatamaksi tuli Skärhamn. Tämän jälkeen alus aloitti Oden Linesin Ruotsin ja Englannin välisessä liikenteessä. Marraskuussa 1982 alus aikarahdattiin Tor Linen liikenteeseen. Vuonna 1987 Eva Oden oli saksalaisella Neue Flensburger Schiffbau-Gesellschaftin telakalla Flensburgissa, jossa alusta pidennettiin, koneet vaihdettiin ja rakennettiin ylimääräinen kansi. 5. helmikuuta 1988 alus palasi telakalta Tor Linen liikenteeseen ja sai nimen "Tor Belgia". 11. joulukuuta 1998 rahtaus loppui ja aluksen nimeksi tuli jälleen "Eva Oden". Jälleen tammikuussa 1999 alus aikarahdattiin Tor Linen Imminghamin ja Göteborgin väliseen liikenteeseen. Huhtikuussa Eva Oden siirrettiin Rotterdamin ja Norjan välille.


title: M/S Equine

text: Vuonna 2000 Eva Oden aikarahdattiin belgialaisen Cobelfretin Zeebruggen ja Purfleetin väliseen liikenteeseen. Lokakuussa 2003 Cobelfret osti aluksen ja rekisteröi sen Ruotsin lipun alle. Kotisatamaksi tuli Göteborg. Vuonna 2004 reitti vaihtui: Göteborg–Killingholme. 14. kesäkuuta 2005 alus aikarahdattiin DFDS:n liikenteeseen reitille Göteborg–Killingholme. Heinäkuun alussa vuonna 2006 reitti vaihtui: Dartford–Vlissingen. 11. syyskuuta luxemburgilainen Waterways SA osti aluksen ja rekisteröi sen Panaman lipun alle. Lokakuussa 2006 alus sai nykyisen "Equine" -nimensä. Nykyisin alus liikennöi Belgian lipun alla Irlanninmerellä Liverpoolin ja Dublinin välillä.


title: Zacharias Topelius vanhempi

text: Zacharias Topelius vanhempi (sukunimi vuoteen 1800 Toppelius; 13. marraskuuta 1781, Oulu – 23. joulukuuta 1831, Uusikaarlepyy) oli piirilääkäri, kansanrunouden kerääjä ja kirjailija Zachris Topeliuksen isä. Zachris Topelius vanhempi oli naimisissa vuodesta 1812 Katarina Sofia Calamniuksen (1791–1868) kanssa.


title: Zacharias Topelius vanhempi

text: Topeliuksen vanhemmat olivat oululainen kirkkomaalari Mikael Toppelius ja Maria Magdalena Ocklawitz. Käytyään Oulun triviaalikoulun hän aloitti opinnot Turun akatemiassa 1797. Topelius joutui kuitenkin pian keskeyttämään opintonsa varojen puutteessa ja hän oli sitten kotiopettajana Muhoksella. Topelius pääsi jatkamaan opintojaan 1799 Uppsalan yliopistossa.


title: Zacharias Topelius vanhempi

text: Hän alkoi lukea lääkäriksi ja opiskeli ensin Uppsalassa vuoden ajan ja sen jälkeen vuorotellen Tukholmassa ja Uppsalassa. Opiskeluaikanaan Topelius toimi Ruotsin sotalaivaston lääkärinä ja oli rokottajana Pohjois-Pohjanmaalla 1803–1804 ja Tukholmassa 1805. Topelius oli Uudenkaarlepyyn vt. kaupunginlääkärinä 1805–1806 ja harjoitti sitten lääkärintointa Oulussa. Vuonna 1807 hän sai kirurgian maisterin arvon Ruotsissa. Topelius aloitti eläinlääkärin opinnot Lundin yliopistossa 1808 mutta samana vuonna alkanut Suomen sota pakotti hänet keskeyttämään nämä opinnot. Topelius oli sodan aikana ensin Ruotsin laivaston lääkärinä ja sitten vuodesta 1809 köyhäinlääkärinä Tukholmassa.


title: Zacharias Topelius vanhempi

text: Vuonna 1811 Topelius suoritti Uppsalan yliopistossa lääketieteen kandidaatin ja lisensiaatin tutkinnot sekä tohtorin arvoa varten vaaditut kirjalliset työt. Lääketieteen tohtorin arvon hän sai 1813. Topelius valittiin 1812 Uudenkaarlepyyn piirilääkäriksi ja tätä tointa hän hoiti kuolemaansa saakka.


title: Zacharias Topelius vanhempi

text: Topelius aloitti kansanrunouden keräämisen jo toimiessaan rokottajana vuosina 1803–1804. Laajemman runouden keräilyn hän aloitti 1810–luvulla matkustellessaan piirilääkärin tehtävissä Pohjanmaalla. Topelius joutui lopettamaan nämä matkat sairastuttuaan 1820 mutta sen jälkeenkin runojen taitajia saapui hänen luokseen Uuteenkaarlepyyhyn. Vuonna 1821 Topeliuksen luona kävi vienankarjalainen runonlaulaja Jyrki Kettunen. Kettusen laaja kansanrunojen tuntemus sai Topeliuksen päättelemään että kansanrunojen keruumatkat kannattaisi tulevaisuudessa suunnata nimenomaan Itä-Karjalaan ja hän suosittelikin tätä muille runojenkerääjille.


title: Zacharias Topelius vanhempi

text: Topelius julkaisi keräämänsä kansanrunot viitenä runovihkona ("Suomen Kansan Vanhoja Runoja ynnä myös Nykyisempiä Lauluja") vuosina 1822–1831.


title: Hans Nielsen Hauge

text: Hans Nielsen Hauge (3. huhtikuuta 1771 – 29. maaliskuuta 1824) oli 1800-luvun norjalainen luterilainen maallikko, hengellinen johtaja, yrittäjä, sosiaalinen uudistaja ja kirjailija. Hän johti pietististä herätystä, joka tunnetaan haugelaisuutena. Haugen katsotaan myös vaikuttaneen Norjan varhaiseen teollistumiseen.


title: Hans Nielsen Hauge

text: Hans Nielsen Hauge syntyi viidentenä kymmenlapsiseen perheeseen esi-isiltä perityllä Hauge på Rolvsøy -tilalla Østfoldin läänissä . Hänen isänsä oli Niels Mikkelsen Evenrød (1732–1813) ja äitinsä Maria Olsdatter Hauge (1735–1811).


title: Hans Nielsen Hauge

text: Hän oli köyhä ja tavallinen nuori. Muutos tapahtui, kun hän sai hengellisen herätyksen 5. huhtikuuta 1796 ollessaan 25-vuotias. Kahden kuukauden sisällä hän perusti omaan yhteisöönsä herätysliikkeen, kirjoitti kirjan ja päätti ottaa työkseen lähetystehtävän. Hauge toimi 1797–1804 herätysliikkeen johtajana. Virallisesti maallikot eivät olisi saaneet saarnata, mutta Hauge kiersi silti ympäri maata ja perusti kristillisiä veljeskuntia. Hän pysyi seuraajineen Norjan kirkon yhteydessä huolimatta papiston vastustuksesta ja useista vankeustuomioista.


title: Hans Nielsen Hauge

text: Hän kirjoitti sarjan kirjoja elämässään. 18 vuoden aikana hän julkaisi 33 kirjaa. Arvioidaan, että 100 000 norjalaista luki yhden tai useamman kirjan, mikä on suuri määrä, kun väestöä oli 900 000. Joukossa oli enemmän tai vähemmän lukutaitoisia henkilöitä.


title: Hans Nielsen Hauge

text: Seuraavien vuosien aikana Hauge kulki enimmäkseen jalkaisin suuressa osassa Norjaa. Hänellä oli lukemattomia herätyskokouksia, usein kirkonmenojen jälkeen. Uskonnollisen työnsä lisäksi hän tarjosi käytännön neuvoja ja rohkaisi uudisasuttamaan Pohjois-Norjaa. Häntä ja hänen seuraajiaan vainottiin, vaikka heidän opetuksensa olivat sopusoinnussa luterilaisen opin kanssa. Hän alkoi saarnata ”elävästä uskosta” Norjassa ja Tanskassa. Hän uskoi saaneensa kutsun julistaa pelastusvarmuutta muille mystisen kokemuksensa jälkeen. Siihen aikaan kiertävien saarnaajien uskonnolliset kokoukset pidettiin pastorin valvonnassa, mutta ne olivat laittomia, ja Hauge pidätettiin useita kertoja.


title: Hans Nielsen Hauge

text: Hauge kohtasi suurta henkilökohtaista kärsimystä ja valtion vainoa. Hänet vangittiin peräti 14 kertaa vuosivälillä 1794–1811, häntä syytettiin noituudesta ja aviorikoksesta sekä sanottiin rikkovan vuoden 1741 konventikkeliplakaatia. Sen mukaan norjalaisilla ei ole oikeutta uskonnolliseen kokoontumiseen ilman Norjan kirkon papin lupaa.


title: Hans Nielsen Hauge

text: Hänen vankila-aikansa vahingoitti hänen terveyttään ja johti ennenaikaiseen kuolemaan. Kun hänet vapautettiin vankilasta vuonna 1811, hän aloitti Bakkehaugenissa maanviljelijänä ja teollisuudenharjoittajana lähellä Kristianiaa (nykyistä Osloa).


title: Hans Nielsen Hauge

text: Vuonna 1815 hän meni naimisiin Andrea Andersdatterin kanssa, joka myöhemmin kuoli synnytyksessä samana vuonna. Vuonna 1817 hän meni naimisiin Ingeborg Marie Olsdatterin (1791–1872) kanssa ja osti Bredtvetin tilan (nykyään Bredtvet-kirkon alue Oslossa), jossa hän kuoli. Kolme neljästä lapsesta kuoli nuorena. Pojastaan, Andreas Haugesta, tuli Norjan kirkon pappi ja tämä toimi myös Norjan parlamentin jäsenenä.


title: Hans Nielsen Hauge

text: Yleisesti ollaan sitä mieltä, että Hans Nielsen Haugella oli syvällinen vaikutus sekä maalliseen että uskonnolliseen historiaan Norjassa. Hauge-sanoma korosti sitä hengellisyyttä, jota hän tunsi Martti Lutherista lähtien. Hän johti karismaattisia kokouksia, ja hänen organisaationsa muuttui epäviralliseksi verkostoksi, joka monin tavoin kiisti kirkon valtion laitoksena. Tämän seurauksena häntä ja hänen seuraajiansa vainottiin eri tavoin. Hauge vangittiin useaan otteeseen, ja hän vietti yhteensä yhdeksän vuotta vankeudessa.


title: Hans Nielsen Hauge

text: Ajan myötä haugelaisuus lisäsi vaikutusvaltaa koko maassa. Jotkut luvut kuvaavat tätä tosiasiaa. 1800-luvun loppupuolella Kristianissa sijaitsevassa kirkossa normaalisti palvelukseen osallistui alle 20 ihmistä lähes 10 000:sta asukkaasta. Kristinusko Norjassa noudatti tradioita, ja etiikka (kristillisestä näkökulmasta) ja hengellinen elämä oli lähes olematonta. Ei ole liioiteltua sanoa, että hän elvytti uskoa laajasti Norjassa. Sekä miehet että naiset olivat keskeisessä asemassa tässä uudistumisessa. Haugelaisuuden ensimmäinen naispuolinen saarnaaja oli Sara Oust , joka oli aktiivinen vuodesta 1799.


title: Hans Nielsen Hauge

text: Haugen teollisuussaavutuksina oli lukuisia tehtaita, joita Hauge perusti ympäri maata. Kaikki paitsi yksi katosivat teollisen vallankumouksen aikana, joka Norjassa tapahtui 1800-luvun puolivälissä. Vuonna 1809 hallitus vapautti tilapäisesti Haugen vankilasta, jotta hän pystyisi rakentamaan suolakauppoja helpottaakseen brittiläisen saarron aiheuttaman suolapulan. Hänen vaatimattomuutensa esti, ettei hänestä kuitenkaan tullut kapitalisti, ja hän luovutti kaiken, minkä hän oli perustanut ja inspiroinut muille - veljille ja ystäville. Äärimmäisen talouskriisin aikana, kun lähes kaikki vaurastuneet puuparonit ja rautatavaroiden omistajat joutuivat konkurssiin Napoleonin sodan vuoksi, hän osoitti vaurastumisen keinon kenelle tahansa aloitteellisuudellaan ja tämä johti Norjan kansantalouden uusiin nousuihin muutaman vuoden kuluttua kansallisen itsenäistymisen vuodesta 1814 lukien. Tässä asiassa Hauge oli vain yksi monista toimijoista, mutta hän oli yksi vaikutusvaltaisimmista - etenkin tavalla, jolla hän yhdisti taloutta ja kristillistä moraalia: tunnusmerkkejä olivat vaatimattomuus, rehellisyys ja kova työ.Monet haugelaiset käynnistivät teollisia toimia, kuten tehtaita, telakoita, paperitehtaita, tekstiiliteollisuutta ja painatusta. Menestys toi heille vaurautta lyhyessä ajassa, mikä johtui haugelaisten keskittymisestä huolellisuuteen, taloudelliseen yritykseen ja säästävyyteen. Kolme jäsentä perustuslakia säätävässä Eidsvollissa kuului hänen liikkeensä.


title: Hans Nielsen Hauge

text: Koska haugelaisten saarnaaminen oli samansuuntaista vuosikausia aikana, jolloin monet norjalaiset siirtyivät Amerikkaan, Haugen-liikkeen vaikutus luterilaisuuteen Amerikassa on ollut huomattava. Amerikkalaisessa luterilaisessa kirkossa oli Hauge- synodi , Eielsenin synodi ja luterilainen vapaakirkko, joilla kaikilla oli haugelaista vaikutusta. Hauge muistetaan vuosittain 29. maaliskuuta yhdysvaltalaisen evankelis-luterilaisen kirkon liturgisessa kalenterissa yhtenä kirkon uudistajana.


title: Hans Nielsen Hauge

text: Hauge-instituutti ( Haugeinstituttet ) perustettiin vuonna 2005. Instituutti pyrkii lisäämään tietoisuutta Hans Nielsen Haugesta, hänen eettisestä ajattelustaan ja ajankohtaisuudestaan ja antamaan inspiraatiota liike- ja koulutusyhteisölle sekä yhteiskunnalle yleisesti. Hauge-instituutin ajatusten ja käytännön pohjalta keskitytään eettiseen ulottuvuuteen kolmella pääalueella: johtaminen, yrittäjyys, kauppa ja ympäristö. Hauge-instituutilla on useita ammattikumppaneita. Kaksi tärkeintä ovat Pyhän Olavin College Northfieldissa Minnesotassa ja Norjan kauppakorkeakoulu Bergenissä Norjassa.


title: Henrik Lilius

text: Henrik Lilius (lat. Henricus Gustavi Lilius, 3. toukokuuta 1683 Messukylä – 6. maaliskuuta 1745 Messukylä) oli oman aikakautensa etevin suomen- ja latinankielinen runoilija. Hänen kalevalamittainen runonsa "Kehto-Runot" on barokkikauden suomenkielisen lyriikan merkittävin saavutus.


title: Henrik Lilius

text: Liliuksen vanhemmat olivat Messukylän kirkkoherra Gustaf Lilius ja Katarina Berg. Hän kävi Turun katedraalikoulua 1698–1700 ja pääsi ylioppilaaksi vuonna 1700. Hänet vihittiin papiksi 1706 ja hän valmistui maisteriksi 1707. Lilius oli Pirkkalan kappalaisena 1709–1722, Längelmäen kirkkoherrana 1722–1730 ja viimeksi Messukylän kirkkoherrana 1730–1745.


title: Henrik Lilius

text: Myös Henrik Liliuksen veli Anders Lilius (vanhempi) toimi Messukylässä pappina. Henrikin poika Anders Lilius (nuorempi) (1712–1771) toimi Messukylän kirkkoherrana isänsä jälkeen vuosina 1745–1771 Anders nuoremman kuollessa Liliuksen suvun kolme polvea oli toiminut pappina Messukylässä 92 vuotta, näistä 57 vuotta kirkkoherrana.


title: Veriapila

text: Veriapila ("Trifolium incarnatum") on apiloihin kuuluva hernekasvilaji. Se on yleinen laajalti Euroopassa. Sen tieteellisen nimen lajinimi ”incarnatum” tarkoittaa veren punaista. Veriapila on yksivuotinen ja se kasvaa noin 20–50 cm korkeaksi, eikä se haaraudu kuten jotkin apilalajit. Kasvi kukkii koko kevään ja kesän.


title: Veriapila

text: Kasvia käytetään proteiinirikkaana eläinrehuna ainakin Etelä-Englannissa ja Yhdysvalloissa. Suomessa kasvia ei juurikaan käytetä maataloudessa, vaan se on enemmänkin puutarhojen koriste- ja maanparannuskasvi, sekä satunnainen tienvarsien karkulainen.


title: M/S Norcape

text: M/S Norcape () on Norcape Shipping B.V:n omistama ro-ro-rahtialus. Alus on rakennettu vuonna 1979 Mitsui Engineering and Shipbuilding Co. Ltd:n telakalla Tamanossa, Japanissa. Kuollutta painoa laivalla on 5 024 tonnia. "Norcape" on rekisteröity Alankomaiden lipun alle ja sen kotisatama on Rotterdam.


title: M/S Norcape

text: Norcapen sisaralus on M/S Envoy.


title: M/S Norcape

text: 20. huhtikuuta 1979 alus laskettiin vesille nimellä "Puma". Elokuussa se luovutettiin P&O Ferriesin omistukseen, joka rekisteröi sen Yhdistyneen kuningaskunnan lipun alle nimellä "Tipperary". Kotisatamaksi tuli Lontoo. Tämän jälkeen alus aikarahdattiin B&I Linen Liverpoolin ja Dublinin väliseen liikenteeseen.


title: M/S Norcape

text: 29. joulukuuta 1988 Norcape Shipping B.V. osti aluksen ja rekisteröi sen "Norcape" -nimisenä Alankomaiden lipun alle. Kotisatamaksi tuli Rotterdam. Lipunvaihdon jälkeen North Sea Ferries aloitti liikennöinnin aluksella reitillä Europoort–Ipswich. 22. huhtikuuta 1995 alus siirtyi Zeebruggen ja Hullin välille. Vuonna 1996 North Sea Ferriers vaihtoi nimensä P&O North Sea Ferriesiksi.


title: Sippora

text: Sippora oli Mooseksen vaimo Toisen Mooseksen kirjan mukaan. Mooses tapasi Sipporan Midianin maassa. Sippora oli Jetron tytär. Heille syntyi kaksi poikaa Gershom ja Elieser.


title: Sippora

text: Sippora on mainittu midianilaiseksi, varhaisten lähteiden mukaan, kuten Josefuksen Jewish Antiquities 2.10-11, ja Targan Pseudo-Jonathanin mukaan, joka tunnetaan modernista Raamatun kritiikistä.


title: STS-122

text: STS-122 oli 121. Nasan avaruussukkulalento. Se lennettiin Atlantis-sukkulalla, ja se oli sukkulan 29. lento. Sukkula laukaistiin Kennedyn avaruuskeskuksesta 7. helmikuuta 2008 kello 14.45 paikallista aikaa (EST). Atlantis laskeutui Kennedyn avaruuskeskukseen 20. helmikuuta kello 16.08 Suomen aikaa.


title: STS-122

text: Lennon tärkeimpänä tehtävänä oli asentaa Kansainväliselle avaruusasemalle Euroopan avaruusjärjestö ESA:n "Columbus"-laboratoriomoduli.Asemalle lähtevä Retkikunta 16:n jäsen:


title: STS-122

text: Asemalta palaava Retkikunta 16:n jäsen:


title: Mihail Tal

text: Mihail Tal (; , 9. marraskuuta 1936 Riika, Latvia – 27. kesäkuuta 1992 Moskova, Venäjä) oli shakin suurmestari ja shakin kahdeksas maailmanmestari. Tal oli myös arvostettu shakkikirjailija.


title: Mihail Tal

text:
Tal oppi juutalaisisältään shakin kahdeksanvuotiaana. 1953 hän voitti ensimmäisen Latvian mestaruutensa ja 1957 hänestä tuli suurmestari ja samalla nuorin Neuvostoliiton mestari tuloksella +9 =10 -2. 1958 hän voitti sarjan korkeatasoisia turnauksia, muiden muassa toisen Neuvostoliiton mestaruutensa ja Portorožin alueidenvälisen turnauksen Jugoslaviassa. Seuraavana vuonna Tal voitti ehdokasturnauksen ja kukistettuaan Mihail Botvinnikin MM-ottelussa 1960 (+6 =13 -2), hänestä tuli siihen mennessä nuorin shakin maailmanmestari vain 23-vuotiaana.
Botvinnik oli otteluehtojen mukaan oikeutettu uusintaotteluun seuraavana vuonna. Munuaissairauteen sairastunut Tal torjui vastustajansa tarjouksen siirtää ottelua myöhemmäksi ja hävisi sen (+5 =6 -10). Toiste hän ei enää selviytynyt läpi MM-karsinnoista, vaikka pysyi pitkään maailman huipulla.
Talin terveysongelmat jatkuivat hänen elämänsä loppuun asti, mikä aiheutti epätasaisia tuloksia shakissa. Tal addiktoitui useisiin päihteisiin. Journalisti Dominic Lawsonin mukaan Tal saattoi polttaa jopa 100 savuketta yhden pelin aikana, ja että Talin ensimmäisen vaimon mukaan tämä ei koskaan omistanut sytytintä, koska sytytti aina uuden savukkeen edellisen natsalla, ja että kun Tal tuli Hastingsin turnaukseen, tämä joi hotellinsa baarin tyhjäksi viskistä ja brandystä.
Lievittääkseen fyysistä tuskaa, joka hänelle oli aiheutunut operaatioista, joiden tarkoitus oli lieventää juomisen aiheuttamaa tuhoa, hän tuli myös joksikin aikaa riippuvaiseksi morfiinista. Hänen ystävänsä Gennadi Sosonkon mukaan hoitajat yrittivät turhaan löytää hänen käsivarsiensa suonista paikkaa, johon ei olisi jo pistetty.


title: Mihail Tal

text: Usein hän pystyi kuitenkin edelleen maailmanluokan suorituksiin. Hän voitti lisää Neuvostoliiton mestaruuksia vuosina 1967, 1972, 1974 ja 1978, sivuten Botvinnikin kuuden mestaruuden ennätystä. 1979 hän voitti jaetun ensimmäisen sijan Montrealin turnauksessa Karpovin kanssa. 1988 hän voitti pikashakin maailmanmestaruuden. Kolme viikkoa ennen kuin hänen sisäelimensä pettivät lopullisesti 1992, hän pakeni sairaalasta pelatakseen pikashakkiturnauksen Moskovassa. Hän oli ainoa pelaaja, joka voitti maailmanmestari Garri Kasparovin. Hän kuoli munuaissairauteen 1992 55-vuotiaana.


title: Mihail Tal

text: Tal tunnettiin aggressiivisesta, uhrauksia hersyvästä tyylistään. Hän oli myös huomattava shakkijournalisti ja -kirjailija. Hän kommentoi omaelämäkerrassaan 100 parasta peliään.


title: Kaiku (lehti)

text: Kaiku oli vuosina 1877–1949 Oulussa ilmestynyt sanomalehti, jonka perustaja oli toimittaja Konrad Fredrik Kivekäs. Kivekäs toimitti ja kustansi Kaikua vuoteen 1905 saakka.


title: Kaiku (lehti)

text: Kaiku oli 1800-luvun lopulla Pohjois-Suomen johtava sanomalehti ja levikiltään Suomen suurin maaseutulehti. Lehden linja radikalisoitui sen jälkeen, kun Suomalainen puolue jakaantui 1880-luvulla vanhasuomalaisiin ja nuorsuomalaisiin, ja Kaiku siirtyi jälkimmäisten leiriin. Kaiku käsitteli kielikysymyksen lisäksi muita ajankohtaisia kysymyksiä, kuten työväen asemaa, siirtolaisuutta, raittiusasiaa ja maaseudun tilattoman väestön ongelmia. Kivekäs sai näiden kirjoitusten takia useita painokanteita ja joutui maksamaan sakkoja, ja hänet tuomittiin myös kerran kolmen kuukauden vankeusrangaistukseen.


title: Kaiku (lehti)

text: Vuonna 1933 Kansallinen Kokoomuspuolue tuli lehteä kustantaneen yhtiön osakkaaksi. Myöhemmin samana vuonna Isänmaallinen kansanliike valtasi lehden. Kaiku jatkoi kuitenkin puolueiden yhteisenä äänenkannattajana. Vaikka Isak Kaitera oli vuosina 1933-39 Kaiun päätoimittaja ja julkaisuyhtiön toimitusjohtaja, päätoimittajan tehtäviä hoiti käytännössä pääasiassa toimittaja, tunnetu lehti- ja radiomies Arvo Alanne. Kokoomus myi osakkeensa vuonna 1939.


title: Kaiku (lehti)

text: Vuoden 1948 eduskuntavaalien jälkeen kokoomus jätti maksamatta velkansa lehdelle. Omistaja-yhtiö Kirjola päätti lakkauttaa lehden lokakuussa 1949, kun rahaa ei ollut saapunut. Lakkautettaessa lehdellä oli 1 950 tilaajaa.


title: Kaiku (lehti)

text: Kaiun päätoimittajat:


title: Mietaa

text: Mietaa voi tarkoittaa ainakin seuraavia:


title: Sektio

text: Sektio tarkoittaa seuraavia:


title: Kimmo Perämäki

text:
Kimmo Perämäki on Celestyn entinen solisti. Hän on julkaissut yhdessä Celestyn kanssa yhden pitkäsoiton "Reign of Elements". Tämän jälkeen Perämäki lähti yhtyeestä keskittyäkseen omaan Masquerage-yhtyeeseensä.
Perämäki on tunnettu korkeista vokaaleistaan ja hänet luetaankin suomalaisten power metal -solistien kärkikastiin. Hän toimii Masqueragessa laulaja/kitaristina ja vastaa yhtyeen sävellystyöstä. Masquerage on julkaissut kaksi albumia; Work-Holic-Foolin vuonna 2007 sekä kesäkuussa 2008 ilmestyneen Moonlight Timen. Lisäksi Perämäellä on oma sooloprojekti, Backhill.
Perämäki on myös vaikuttanut yhtyeessä "Athmosfear".


title: Kip Carpenter

text: Kip Carpenter (s. 30. huhtikuuta 1979 Kalamazoo, Michigan) on yhdysvaltalainen pikaluistelija, joka aloitti uransa kaukalopikaluistelijana, mutta vaihtoi lajia vuonna 1998.


title: Kip Carpenter

text: Carpenter on saavuttanut uransa ainoan arvokisamitalin 2002 Salt Lake Cityn olympialaisten 500 metrillä, jossa hän sijoittui pronssille Casey FitzRandolphin ja Hiroyasu Shimizun jälkeen. Samoissa olympialaisissa Carpenter sijoittui neljänneksi 1 000 metrillä, jääden pronssimitalisti Joey Cheekistä 0,28 sekuntia. 2006 Torinon olympialaisten 500 metrillä Carpenter oli vasta 26:s.


title: Kip Carpenter

text: Carpenterin uran ensimmäiset arvokilpailut olivat pikaluistelun matkakohtaiset maailmanmestaruuskilpailut Naganossa vuonna 2000, jossa hän sijoittui 500 metrillä kolmanneksitoista. 2001 Salt Lake Cityssä hän paransi 500 metrillä sijoitustaan yhdellä pykälällä, sijoittuen kahdenneksitoista. Berliinissä 2003 järjestetyissä MM-kilpailuissa Carpenter osallistui 500 metrille, sijoittuen kahdeksanneksi, sekä 1 000 metrille, jossa sijoitus oli neljästoista. 2004 Etelä-Korean Soulissa hän sijoittui 500 metrillä seitsemänneksi ja 1 000 metrillä kuudenneksi sekä 2005 Inzellissä Saksassa 500 metrillä kahdeksanneksi. Salt Lake Cityssä 2007 hän oli 1 000 metrillä seitsemäs sekä Naganossa 2008 500 metrillä kymmenes ja 1 000 metrillä kahdeksas.


title: Kip Carpenter

text: Carpenter osallistui ensimmäisiin pikaluistelun sprinttimaailmanmestaruuskilpailuihinsa Norjan Hamarissa 2002, jossa sijoittui seitsemänneksi. Seuraavana vuonna hän oli Calgaryssä järjestetyissä MM-kilpailuissa kahdeksas. 2004 Naganossa Carpenter ylsi uransa parhaaseen sprinttereiden MM-kilpailu sijoitukseensa, sijoittuen parhaana yhdysvaltalaisena viidenneksi. Kaksissa seuraavissa kisoissa Carpenterin sjoitukset olivat vaatimattomia: 18:s. Salt Lake Cityssä 2005, sekä 30:s. Heerenveenissä 2006. 2007 Hamarissa hän ylsi kymmenen parhaan joukkoon, sijoittuen kahdeksanneksi. Heerenveenin MM-kilpailuissa 2008 Carpenterin suoritus hylättiin ensimmäisellä 500 metrin matkalla.


title: Matti Kivekäs

text: Matti Kivekäs (1. tammikuuta 1888 – 4. huhtikuuta 1918 Tampere) oli Suomen Kuvalehden ensimmäinen päätoimittaja vuodesta 1916.


title: Matti Kivekäs

text: Kivekäs toimi Jean ja Aino Sibeliuksen tyttärien kotiopettajana. Juhani Ahon suosituksesta hänet valittiin Suomen Kuvalehden päätoimittajaksi. Sitä ennen ja sen ohella hän toimi unkarilaisen kirjallisuuden suomentajana.


title: Matti Kivekäs

text: Kivekkään vanhemmat olivat kirkkoarkkitehtina tunnettu Josef Stenbäck ja hänen vaimonsa Anna. Hänen puolisonsa oli Maj Kivekäs, (o.s. Snellman, myöhemmin Hela). Heidän tyttärensä Kaja (o.s. Kivekäs, myöhemmin Arjas) syntyi 1. elokuuta 1918.


title: Matti Kivekäs

text: Kivekäs kuoli Tampereella sisällissodan uhrina. Kivekäs toimi Tampereen taistelun aikana sanitäärinä Klassillisen lyseon rakennuksessa sijainneella Punaisen Ristin sidonta-asemalla. Hänet ammuttiin 4. huhtikuuta 1918 Tampereella Johanneksen kirkon pihalla. Kivekäs oli lähtenyt saattamaan sairaalan ylihoitajaa Mary Lavoniusta joka lähti pakolaisia täynnä olevaan Johanneksen kirkkoon avustamaan synnyttävää naista. Kirkon pihassa Kivekäs jäi odottamaan kirkkoon mennyttä ylihoitajaa mutta nostettuaan päätään varomattomasti muurin takaa hän sai luodin silmäkulmaansa.


title: Sassnitz

text: Sassnitz (vuoteen 1993 saakka Saßnitz) on kaupunki Pohjois-Saksassa. Se sijaitsee Itämeren rannikolla, Rügenin saaren Jasmundin niemimaalla. Asukkaita kaupungissa oli vuoden 2006 lopussa 10 747 ja väestötiheys oli 231 as/km². Pinta-alaa Sassnitzilla on 46,45 neliökilometriä.


title: Sassnitz

text: Kaupunki tunnetaan lomailukaupunkina ja se on myös portti läheiseen Jasmundin kansallispuistoon. Sassnitzissa sijaitsee Rügenin saaren ainoa eläintarha. Käytöstä poistettu brittiläinen sukellusvene HMS Otus on hinattu kaupunkiin kelluvaksi museoksi.


title: Lamkooma

text: Lamkooma on Lahden ammattikorkeakoulun opiskelijakunnan julkaisema lehti. Lamkoomaa jaetaan pääosin opiskelijakunnan jäsenille, sekä vapaasti Lahden ammattikorkeakoulun eri laitoksilla. Aiemmin lehden painos oli n. 2 500 kappaletta ja parhaimmillaan sitä julkaistiin neljästi vuodessa, vuonna 2014 siirryttiin täysin sähköiseen jakeluun.


title: Lamkooma

text: Lamkooman edeltäjänä toimi "Lamppu"-lehti. Lampun päätoimittajina toimivat pääosin opiskelijat.


title: Ezequiel Garay

text: Ezequiel Marcelo Garay (s. 10. lokakuuta 1986 Rosario, Argentiina) on argentiinalainen jalkapalloilija, pelipaikaltaan keskuspuolustaja. Hän edustaa Espanja Primera Divisiónissa pelaavaa Valenciaa ja on pelannut myös Argentiinan maajoukkueessa.


title: Ezequiel Garay

text: Garay edusti kotimaassaan synnyinkaupunkinsa Rosarion Newell's Old Boysia. Seuran edustusjoukkueessa hän teki ensiesiintymisensä joulukuussa 2004 mestaruuskamppailun kannalta tärkeässä Primera Divisiónin ottelussa Gimnasia y Esgrimaa vastaan. Seuraavassa ottelussa Newell's varmisti itselleen syyskauden (Apertura) mestaruuden. Enemmän vastuuta Garay sai syyskaudella 2005, jolloin hän pelasi 12 ottelussa ja onnistui myös maalinteossa Rosarion paikalliskamppailussa Rosario Centralia vastaan.


title: Ezequiel Garay

text: Tammikuussa 2006 Garay siirtyi Espanjaan santanderilaisen Racingin riveihin. Ensiesiintymisensä Espanjan Primera Divisiónissa hän teki helmikuussa 2006 ottelussa Alavésia vastaan. Ensimmäisellä täydellä kaudellaan 2006–2007 Garay sai mainetta paitsi varmaotteisena keskuspuolustajana myös erikoistilanneosaajana. Hän teki kauden aikana yhdeksän maalia, joista useimmat rangaistuspotkusta. Kolme maaleista syntyi tulevaa mestaria ja Garayn nykyistä joukkuetta Real Madridia vastaan; marraskuussa 2006 hän onnistui Madridia vastaan vapaapotkusta, mikä oli myös hänen ensimmäinen maalinsa Espanjassa, ja huhtikuussa 2007 kahdesti rangaistuspotkusta joukkueensa 2–1-voitossa. Kaudella 2007–2008 Racing ylsi Copa del Reyn välieriin ja varmisti historiallisen UEFA Cup -paikan sijoituttuaan sarjassa kuudenneksi, mutta Garay pelasi loukkaantumisten vuoksi vain 22 sarjaottelussa.


title: Ezequiel Garay

text: Real Madrid hankki Garayn riveihinsä 10 miljoonalla eurolla toukokuussa 2008. Garay teki seuran kanssa kuusivuotisen sopimuksen, mutta hänet lainattiin vielä kaudeksi 2008–2009 Racingiin.


title: Ezequiel Garay

text: Garay on pelannut useita otteluita Argentiinan juniorimaajoukkueissa. Hän kuului vuonna 2003 Suomessa alle 17-vuotiaiden maailmanmestaruuspronssia ja vuonna 2005 Alankomaissa alle 20-vuotiaiden maailmanmestaruuden voittaneiden joukkueiden kokoonpanoon.


title: Ezequiel Garay

text: Valmentaja Alfio Basile valitsi Garayn ensimmäistä kertaa Argentiinan maajoukkueen kokoonpanoon kesäkuun 2007 harjoitusotteluihin, mutta loukkaantuminen esti tuolloin osallistumisen sekä mahdollisen kutsun kesä–heinäkuun vaihteessa pelattuun Etelä-Amerikan-mestaruusturnaukseen Copa Américaan. Ensiesiintymisensä maajoukkueessa hän teki lopulta harjoitusottelussa Norjaa vastaan 22. elokuuta 2007.


title: Ezequiel Garay

text: Garay kuului kesällä 2008 olympiakultaa voittaneeseen Argentiinan joukkueeseen.


title: Ezequiel Garay

text: Seurajoukkueet


title: Ezequiel Garay

text: Maajoukkueet


title: Judy Oakes

text: Judith "Judy" Miriam Oakes (s. 14. helmikuuta 1958) on brittiläinen kuulantyöntäjä, joka on voittanut muun muassa kaksi kultamitalia Kansainyhteisön kisoissa Brisbanessa 1982 ja Victoriassa 1994.


title: Judy Oakes

text: Olympialaisissa Oakes on jäänyt niukasti mitalien ulkopuolella; hän on yltänyt parhaimmillaan neljännelle sijalle Los Angelesissa 1984. Kansainyhteisön kisoissa hän on kultiensa ohella voittanut hopeaa (1986, 1990, 1998) ja pronssia (1978).


title: Judy Oakes

text: Sisäratojen EM-kilpailuissa Wienissä 1979 Oakes saavutti pronssia. Kilpailussa oli vain kolme osanottajaa ja Oakes hävisi hopeamitalistille lähes 4,5 metriä. Pireuksen EM-hallikilpailuissa 1985 hän sijoittui kuudenneksi tuloksella 17,83 m ja Liévinin EM-hallikilpailuissa 1987 myös kuudenneksi tuloksella 18,14 m.


title: Judy Oakes

text: Oakesin henkilökohtainen ennätys on 19,36 metriä.


title: Mersey Docks and Harbour Company

text: Mersey Docks and Harbour Company (MDHC) on brittiläinen yritys, joka toimii satamaoperaattorina ja laivanrakennusteollisuudessa. Yritys esimerkiksi omistaa Cammell Lairdin telakan Birkenheadissa, joka on nykyisin vuokralla Northwestern Shiprepairers & Shipbuildersille.


title: Mersey Docks and Harbour Company

text:
Mersey Docks and Harbour Companyn historia ulottuu vuoteen 1780 saakka, jolloin Liverpool Dock Trustees operoi telakoita. Myöhemmin Mersey Docks and Harbour Board korvasi Liverpool Dock Trusteesin liiketoiminnan ja nykyisin yritys toimii nimellä
Mersey Docks and Harbour Company.


title: Seppo Korjus

text: Seppo Korjus (s. 1942) on suomalainen näyttelijä ja muusikko. Hän on Seitsemän seinähullua veljestä -nimisen huumoriyhtyeen jäsen, ja hän laulaa ja soittaa siinä puhaltimia. Hänet tunnetaan myös "The Joulukalenteri" -komediasarjan Kauko-tonttuna ja Olli Santasena.


title: Seppo Korjus

text: Korjukselle on myönnetty valtion taiteilijaeläke. Hän asuu vaimonsa Sirkka-Liisan kanssa Viialassa.


title: Marktl

text: Marktl on kauppala Saksassa, Baijerin osavaltiossa. Se sijaitsee Saksan eteläosissa Inn-joen läheisyydessä. Historialtaan Marktl am Inn ulottuu aina 13. vuosisadalle saakka. Nykypäivänä paikkakunta lienee tunnetuin entisen paavin Benedictus XVI:n eli Joseph Ratzingerin synnyinpaikkana.


title: Marktl

text: Kooltaan Marktl am Inn on suhteellisen pieni ja vuoden 2006 tietojen mukaan sen asukasluku on 2 703.


title: Jack Yellen

text: Jack Selig Yellen (6. heinäkuuta 1892 – 17. huhtikuuta 1991) oli lauluntekijä. Hän syntyi Puolassa, mutta muutti Yhdysvaltoihin jo viisivuotiaana.


title: Jack Yellen

text: Michiganin yliopistosta valmistunut Yellen oli juutalainen. Hän sävelsi lukuisten yksittäisten laulujensa (mm. "Happy Days Are Here Again", "Ain't She Sweet") ohella musikaaleihin ja elokuviin. Säveltäjä Milton Ager oli hänen tärkeä yhteistyökumppaninsa 1920- ja 1930-luvuilla.


title: Jack Yellen

text: Yellen on kuulunut Songwriters Hall of Fameen vuodesta 1972. Hän kuoli Concordissa, New Yorkin osavaltiossa 98 vuoden iässä. Hän teki yhteistyössä Lew Pollackin kanssa laulun ”My Yiddishe Momme”, joka oli menestys Sophie Tuckerin esittämänä. Suomessa laulusta on levyttänyt versionsa (”A jidishe mame”) myös Marion Rung.


title: Charlie Wilson

text: Charles ”Charlie” Wilson (1. kesäkuuta 1933 Trinity, Texas, Yhdysvallat – 10. helmikuuta 2010 Lufkin, Texas, Yhdysvallat) oli yhdysvaltalainen demokraattipoliitikko, joka oli vuosina 1973–1997 Yhdysvaltain edustajainhuoneen jäsen. Tätä ennen hän toimi 1960–1966 Texasin edustajainhuoneen ja 1966–1972 Texasin senaatin jäsenenä.


title: Charlie Wilson

text: Wilson tunnetaan erityisesti rahoituksen hankkimisesta kongressissa CIA:n salaiselle Operation Cyclone -operaatiolle, jolla Yhdysvallat toimitti aseita Neuvostoliittoa vastaa taisteleville mujahideen-taistelijoille Afganistanin sodassa 1980-luvulla. Näiden tapahtumien pohjalta tehtiin vuonna 2007 elokuva "Charlie Wilsonin sota", jossa Wilsonia näyttelee Tom Hanks.


title: Kristiinan voimalaitos

text: Kristiinan voimalaitos on Pohjolan Voiman omistama voimalaitos Kristiinankaupungissa, joka käsittää laitosyksiköt Kristiina 1 ja Kristiina 2. Voimalaitoksella on satama, mikä mahdollistaa polttoaineeen laivaukset.


title: Kristiinan voimalaitos

text: Kristiina 1 on vuonna 1974 toimintansa aloittanut nettosähköteholtaan 210 MW:n lauhdevoimalaitos, jonka polttoaineena on raskas polttoöljy. Kristiina 1:n muuttamista käyttämään biopolttoaineita selvitetään. Voimalaitos on osa Suomen sähkön varatuotantoa.


title: Kristiinan voimalaitos

text: Öljyn hinnannousun seurauksena vuonna 1983 rakennettiin kivihiiltä käyttävä kattilalaitos, jolla käytettiin aluksi Kristiina 1:n turbiinia. Vuonna 1989 rakennettiin uusi lauhdeturbiinilaitos, joka kytkettiin hiilikattilaan, ja samalla palautettiin öljykattilan ja vanhan turbiinilaitoksen kytkentä. Uusi nettosähköteholtaan 242 MW:n hiilivoimalaitos sai nimen Kristiina 2. Kristiinan 2:n piippu on 157 metriä korkea.


title: Kristiinan voimalaitos

text: Voimalaitos suljettiin vuonna 2015.


title: Keturah

text:
Keturah oli Abrahamin vaimo Raamatun mukaan. Abraham otti Keturahin toiseksi vaimokseen Saaran kuoleman jälkeen. Keturah synnytti kuusi poikaa: Simranin, Joksanin, Medanin, Jisbakin, Shuahin
ja Midianin . Keturahin kansalaisuutta ei tiedetä.


title: Nivalan Urheilijat

text: Nivalan Urheilijat (lyh. NivU, NU) on vuonna 1925 perustettu Nivalassa toimiva urheiluseura. Seuralla on toimintaa ammunnassa, ampumahiihdossa, hiihdossa, suunnistuksessa sekä yleisurheilussa. Vuoteen 1995 saakka seurassa oli myös jääkiekkojaosto, joka sittemmin irtaantui omaksi seurakseen (Nivala Cowboys).


title: Nivalan Urheilijat

text: Seura omisti satakunta vuotta Urheilutalo Tuiskulan, kunnes se myytiin lokakuussa 2015 yrittäjälle. Hän keskittyy huvitilaisuuksien järjestämiseen, mutta vuokraa saleja edelleen myös liikuntakäyttöön.


title: Nivalan Urheilijat

text: Nivalan Urheilijoilla on edelleen Tuiskulassa toimistotila.


title: Nivalan Urheilijat

text: Vuonna 1963 perustetun ampumajaoston toimintaan on alusta alkaen kuullut pistooli- ja kiväärilajit. Vuodesta 1998 lähtien ammuntaa on harrastettu Pyssymäen ampumaradoilla, josta löytyy pienoiskivääri- ja pistooliratoja.


title: Nivalan Urheilijat

text: Nivalan Urheilijat on Suomen Urheiluliiton seuraluokittelussa sijalla 135 vuonna 2008 ja on siten I-luokan seura. Seuralla on noin 50 rekisteröityä yleisurheilijaa. Näistä suurin osa on alle 20-vuotiaita.


title: ASP Ship Management Scandinavia

text: ASP Ship Management Scandinavia Oy on laivojen hallintayritys. Yrityksen kotipaikka sijaitsee Maarianhaminassa, Ahvenanmaalla. Lisäksi yrityksellä on toimisto Norjan pääkaupungissa, Oslossa. Yrityksen toimitusjohtaja on Mikael Holm. Yritys on osa maailmanlaajuista ASP Ship Management Group -konsernia, jonka Skandinavian konttori sijaitsee Maarianhaminassa.


title: ASP Ship Management Scandinavia

text: Det Norske Veritaksen luokittelemista aluksista M/S Global Freighter, M/S Global Carrier, M/S KCL Ballerina ja Northern Cross ovat ASP Ship Management Scandinavian hallinnassa.


title: Music Player Daemon

text: Music Player Daemon (MPD) on vapaa avoimen lähdekoodin musiikintoisto-ohjelma. MPD on nimensä mukaisesti musiikkia toistava palvelinohjelmisto (daemon), jossa itse musiikin toistaminen ja käyttöliittymä, jolla sovelluksen toimintaa ohjataan, on erotettu toisistaan. MPD:ssä itsessään ei ole käyttöliittymää, vaan sitä ajetaan palveluna ja siihen voidaan ottaa asiakasohjelmistolla yhteys, vaikkapa toiselta koneelta verkon yli.


title: Music Player Daemon

text: MPD:lle on olemassa lukuisia asiakasohjelmia, joista osa on merkkipohjaisia (esimerkiksi mpc), osa graafisia sovelluksia (esimerkiksi Glurp) ja osa web-selaimella käytettäviä. Myös Firefox-selaimelle tehty foxytunes-laajennos osaa toimia MPD-asiakkaana.


title: M/S Satava

text: M/S Satava on suomalainen yhteysalus. Satava liikennöi Saaristomerellä Iniön rinnakkaisreitillä muun muassa Åselholmiin, Kolkoon ja Själöhön. Aiemmin alus liikennöi Nauvon pohjoisen saariston reitillä ja Rymättylän sekä Velkuan reittialueilla. Satavan omistaa JS-Ferryway.


title: M/S Satava

text: Alus rakennettiin vuonna 1976 Rauma-Repolan Savonlinnan telakalla ja peruskorjattiin vuonna 2012, jolloin sitä myös pidennettiin. Sen pituus oli alun perin 23 metriä, ja siihen mahtui 2 henkilöautoa ja 82 matkustajaa. Nykyisin se on 33,26 metriä pitkä ja 6,6 metriä leveä, ja siihen mahtuu kahdeksan henkilöautoa ja 80 matkustajaa.


title: M/S Satava

text: Sen sisaraluksia olivat alun perin Rosala, Sääminki ja Jurmo, jotka on kaikki pidennetty kymmenellä metrillä 1980-luvulla.


title: Merimiespalvelutoimisto

text: Merimiespalvelutoimisto (MEPA) () on vuonna 1973 perustettu järjestö, joka huolehtii, että merenkulkijat voivat käyttää tasavertaisesti yhteiskunnan palveluita. MEPA:n toiminta perustuu Kansainvälisen työjärjestön suositukseen ja sopimukseen. Merimiespalvelutoimisto tarjoaa tiedotus-, opinto- ja vapaa-ajan palveluja sekä tukee merenkulkijoiden harrastustoimintaa ja aikuisopiskelua.


title: Merimiespalvelutoimisto

text: Merimiespalvelutoimiston toiminta on hallituksen ja edustajiston ohjauksessa. Näitä valvoo Suomen työministeriö. Hallituksessa ovat edustettuina merenkulkualan työmarkkinajärjestöt, Suomen Merimieskirkko ja työministeriö. Merimiespalvelutoimiston toiminnanjohtajana toimii Martti Karlsson.


title: Merimiespalvelutoimisto

text: Merimiespalvelutoimisto saa toimintaansa rahoitusta Suomen valtiolta, merenkulkijoilta, varustamoilta ja lästimaksuista.


title: Shannon Briggs

text: Shannon ”Brooklyn” Briggs (s. 4. joulukuuta 1971 Brooklyn, New York) on yhdysvaltalainen raskaansarjan nyrkkeilijä. Hänet muistetaan kenties parhaiten voitostaan Yhdysvaltain George Foremanista. Lähes välittömästi Foreman-ottelun jälkeen Briggs menetti mestaruutensa britti Lennox Lewisille vuonna 1998. Marraskuun 4. päivänä 2006 Briggs palasi raskaansarjan mestariksi voittamalla Sjarhei Ljah’ovitšin teknisellä tyrmäyksellä ottelun kahdennessatoista ja samalla viimeisessä erässä. Hän menetti tittelinsä 2. heinäkuuta 2007 tuomariäänin Sultan Ibragimoville.


title: Shannon Briggs

text: Briggs aloitti uransa vuonna 1992 ja oli voittamaton 25 ensimmäisessä ottelussaan. Briggsin mahdollinen suuruus kärsi kolauksen hänen hävitessään Darroll Wilsonille New Jerseyn Atlantic Cityssä vuonna 1996.


title: Shannon Briggs

text: Tappionsa jälkeen Briggs voitti kaikkien aikojen vanhimman maailmanmestaruuden voittaneen George Foremanin tuomariäänin ja sai haltuunsa väliaikaisen maailmanmestaruuden. Tämän jälkeen hän kohtasi Lennox Lewisin pyrkiessään ottamaan itselleen WBC-liiton tunnustaman maailmanmestaruuden. Miehet kohtasivat vuonna 1998, ja Lewis iski Briggsin keskeytyskuntoon varsin nopeasti.


title: Shannon Briggs

text: Myöhemmin urallaan Briggs kohtasi Francis Bothan, jonka voittikin vaivattomasti. Tämän jälkeen Briggs hävisi Sedreck Fieldsille ja Jameel McClinelle. Briggs onnistui yllättäen voittamaan WBO-liiton tunnustaman mestarin Ray Mercerin vuonna 2005.


title: Shannon Briggs

text: Briggs voitti WBO-liiton mestaruuden tyrmäämällä Sjarhei Ljah’ovitšin ottelun viimeisessä erässä marraskuussa 2006. Yhdentoista erän jälkeen Briggs oli tappiolla kaikkien tuomarien papereissa mutta löi Ljah’ovitšin ulos kehästä viimeisessä erässä.


title: Shannon Briggs

text: Ensimmäisen kerran Briggsin piti puolustaa titteliään Sultan Ibragimovia vastaan 10. maaliskuuta 2007 mutta Briggs joutui perumaan ottelun, koska lääkäri sanoi hänellä olevan astman. Ottelua siirrettiin 50 päivällä eteenpäin, ja Briggs hävisi tämän ottelun 2. heinäkuuta 2007.


title: Shannon Briggs

text: Vuoden 2009 joulukuussa Briggs otteli Marcus McGeetä vastaan voittaen ensimmäisen erän tyrmäyksellä. Tulos muutettiin myöhemmin Briggsin kärähdettyä kielletyistä aineista.


title: Midian

text: Midian voi tarkoittaa seuraavia asioita:


title: Vern Mikkelsen

text: Arild Verner Agerskov ”Vern” Mikkelsen (21. lokakuuta 1928 Fresno, Kalifornia – 21. marraskuuta 2013 Wayzata, Minnesota) oli yhdysvaltalainen koripalloilija. Hän tuli tunnetuksi Minneapolis Lakersista 1940–1950-luvuilla, jossa voitti neljä NBA-mestaruutta. un hänet valittiin kuudesti. Mikkelsen nimettiin Basketball Hall of Fameen vuonna 1995. Hän työskenteli myöhemmällä urallaan valmentajana.


title: Olkainmatti

text: Olkainmatti tai epolettimatti tarkoittaa mattia, jossa toinen osapuoli tekee matin kuningattarella vastustajan tornien ollessa kuninkaan vieressä kuin olkaimina tukkimassa kuninkaan pakoruudut. Matti tapahtuu yleensä juuri viimeisellä rivillä. Olkainmatti-termiä voidaan käyttää myös, vaikka kuninkaan pakoruutuja tukkisi joku tai jotkut muut nappulat kuin tornit. Peleissä olkainmatti esiintyy hyvin harvoin.


title: Richard McGonagle

text: Richard Francis McGonagle (s. 22. lokakuuta 1946 Boston, Massachusetts) on yhdysvaltalainen näyttelijä, joka tuli tunnetuksi televisiosarjasta "Rituals".


title: Richard McGonagle

text: McGonaglen ura näyttelijänä alkoi 1980-luvulla, jonka jälkeen hän on esiintynyt useissa televisiosarjoissa ja elokuvissa, muun muassa seuraavissa: Hill Street Blues, Konnankoukkuja kahdelle, Viinitila Falcon Crest, Perhe on paras, Oikeus ja kohtuus, Aikahyppy, Star Trek – uusi sukupolvi, Kunnian miehet ja Spirit – villi ja vapaa. McGonagle on tehnyt myös äänirooleja 1990-luvulta lähtien animaatioihin ja videopeleihin kuten Rautamies, Joosef – unten kuningas, Megas XLR, Ben 10, Legion of Super Heroes, , , , sekä .


title: Oskari Kivivuori

text: Oskari Kivivuori ("Osku") on Väinö Linnan romaanitrilogiassa "Täällä Pohjantähden alla" torpparipariskunta Otto ja Anna Kivivuoren toinen poika ja keskimmäinen heidän lapsistaan. Oskari osoittaa jo nuorena poikana isänsä kaltaista hulivilimäisyyttä muun muassa käymällä yöjuoksulla piikojen luona. Hänen hartaan uskonnollinen äitinsä Anna paheksuu Oskarin käytöstä vähän väliä. Oskarilla on myös seksisuhde Leppäsen Auneen, joka raskaaksi tullessaan pitää Oskua lapsen isänä, vaikka ehdokkaita löytyy aina pappilan Ilmarista Kankaanpään Eliakseen. Asiasta riideltiin kansalaissodan alkuun asti, ja Oskari oli tyly: hän sanoi että jos oikeuteen mennään hän tuo sinne kaikki muut sulhasehdokkaat ja Aunelle jää vain kulut ja häpeä. Oskari oli taipumaton loppuun asti – ja sitten sota sekoittikin kaiken.


title: Oskari Kivivuori

text: Oskari ottaa osaa Pentinkulman työväenyhdistyksen toimintaan ja myöhemmin liittyy punakaartiin. Tappion häämöttäessä Oskari pyrkii muiden mukana pakoon Venäjälle ennen valkoisten tuloa. Pakomatkalla hän kaatuu Tuuloksessa käydyssä Syrjäntaan taistelussa puolustaessaan punaisten muodostamaa kolonnaa saksalaisten hyökkäykseltä.


title: Oskari Kivivuori

text: Kun samassa taistelussa mukana ollut Akseli Koskela vapautui ehdonalaisuudestaan ja sai siis poistua pitäjästä, Anna pyysi useitakin kertoja että Akseli lähtisi näyttämään hänelle Oskarin haudan paikan; Akseli kieltäytyi koska sanoi ettei pystyisi osoittamaan mihin joukkohautaan Oskari olisi haudattu. Tosiasiassa hän kammosi ajatustakin palata tuolle tuskien tielle.


title: Oskari Kivivuori

text: Kivivuori jäi Oskarin kaaduttua Jannen ja Elinan perittäväksi, mutta Janne luopuu osuudestaan Kivivuoreen, jolloin se siirtyy kokonaan Elinalle eli käytännössä Akselille. Leppäsen Aune kuitenkin vaati pojalleen Valtulle, jonka isänä Oskaria piti, osuutta Kivivuoresta, mitä tämä ei koskaan saanut.


title: Warhammer 40,000: Dawn of War: Soulstorm

text: Dawn of War: Soulstorm on Relic Entertainmentin kehittämä lisäosa vuonna 2004 julkaistulle realiaikastrategiapelille "".


text:
Dawn of War: Soulstormissa tulee kaksi uutta pelattavaa rotua: Dark Eldarit ja Sisters of Battle.Dark Eldareiden yksiköt Tortured Slave ja Talos voivat kerätä taistelukentällä kaatuneiden sieluja "Harvest Soul"-kyvyllään. Kuolleiden sielut jäävät "leijumaan" kartalle odottamaan keräämistä, mutta katoavat vähän ajan päästä jos niitä ei kerätä.Siskot ovat uskon ajamia, mikä antaa heidän kutsua kuolemattomalta keisarilta "Acts of the Faith", mitkä ovat vahvoja ominaisuuksia. Faith-resurssia voidaan tuottaa "Holy Icon"-päivityksillä, joita voidaan tehdä Listening Posteihin, mutta sitä tuottavat myös yksiköt, joilla on "faithful"-kyky.Dawn of War: Soulstormissa on suurin piirtein samanlainen yksinpelikampanja kuten ssa oli.
Kyseessä on eräänlainen maailmanvalloituspeli, jossa pelaaja valitsee yhden roduista ja valloittaa fiktiivisen Kauravan aurinkokunnan.


title: Yle Areena

text: Yle Areena () (aiemmin "YLE Areena") on Yleisradion tarjoama verovaroin rahoitettu verkkopalvelu, josta voi katsoa Ylen ostamaa ja tuottamaa sisältöä suorina lähetyksinä tai jälkikäteen tallenteina. Suorien lähetysten lisäksi palvelusta löytyy runsaasti draama-, dokumentti- ja lastenohjelmia. Se on Suomen suurin netti-tv ja radio.


title: Yle Areena

text: Yle Areenassa on tarjolla radio- ja televisio-ohjelmia, jotka on esitetty aiemmin radiossa tai televisiossa sekä ainoastaan Areenaan hankittuja ohjelmia. Areenan kautta voi myös seurata lähetyksiä reaaliajassa.


title: Yle Areena

text: Palvelun kautta voi kuunnella Ylen 34 eri radiokanavaa, mukaan lukien Yle Radio Suomen ja Yle Vegan maakuntaradiot, sekä katsoa Yle TV1:n, Yle TV2:n ja Yle Teema & Femin ohjelmia reaaliajassa tai myöhemmin. Areenasta voi tilata myös podcast-ohjelmia.


title: Yle Areena

text: Videon kuvakoko voi olla maksimissaan 1920 × 1080 pikseliä ja korkein bittinopeus 4,1 Mb/s. Suorien lähetysten korkein bittinopeus on 2,6 Mb/s (pois lukien tietyt urheilulähetykset, joiden bittinopeus jopa 7 Mb/s). Audiot ovat pääsääntöisesti MP3-muodossa 128 kb/s bittinopeudella, mutta joissain suorissa lähetyksissä on käytössä korkeampi 192 kb/s bittinopeus.


title: Yle Areena

text: Osa ohjelmista on tekijänoikeussyistä katsottavissa vain Suomessa. Esitysoikeussopimusten perusteella ohjelmat ovat katsottavissa Areenassa viikon, kuukauden tai vuoden ajan. Jotkut Ylen itse tekemät ohjelmat saattavat olla katsottavissa jopa rajoittamattoman ajan.


title: Yle Areena

text: Radio- ja tv-sisällöt on eritelty omiksi osioikseen ja ohjelmat ryhmitelty selkeisiin kokonaisuuksiin.


title: Yle Areena

text: Palvelua voi käyttää kaikilla Adoben Flash-tekniikkaa tukevilla Internet-selaimilla. Yle Areena -sovelluksen saa Android-, Windows- ja iOS-mobiililaitteisiin, erilaisille äly-tv-laitteille ja Sonyn PlayStation 3- ja PlayStation 4 -pelikonsoleille. Lisäksi mobiililaitteille ja verkkoselaimelle on tarjolla Yle Lasten Areena -sovellus, joka sisältää pelkät lastenohjelmat ja lapsille sopivat ohjelmat.


title: Yle Areena

text: Palvelu esti maaliskuun 2018 alussa osan sen, pääasiassa ulkomaisen, sisällön näkymästä VPN-yhteyden yli.


title: Yle Areena

text: Television puolella Yle käyttää TV2-kanavaa urheilun esittämiseen. Nykyisin kanavaa on mahdollista katsoa myös suorana Areena-palvelussa. Suurien urheilutapahtumien yhteydessä Yle on voinut kasvattaa lähetyskapasiteettiaan Areenan kautta. Yle näytti esimerkiksi 2016 Kesäolympialaisten ja 2018 Talviolympialaisten useita samanaikaisesti kilpailtavia lajeja Areenan kautta. Näin laaja tarjonta ei olisi ollut aiemmin mahdollista, vaikka kaikki Ylen kanavapaikat olisi alistettu urheilun käyttöön.


title: Yle Areena

text: Yle aloitti tv-kanaviensa suoran verkkojakelun Areenassa 22. huhtikuuta 2013. Kanavia voi katsella TV:n lisäksi tietokoneilla, taulutietokoneilla ja älypuhelimilla.


title: Yle Areena

text: Yle Areena oli Taloustutkimuksen vuonna 2012 tekemän selvityksen mukaan Suomen viidenneksi arvostetuin verkkobrändi Googlen, HelMet-kirjaston, HSL Reittioppaan ja Ilmatieteen laitoksen jälkeen. Vuonna 2013 tehdyn selvityksen mukaan se oli Suomen toiseksi arvostetuin Googlen jälkeen. Vuonna 2016 tehdyn selvityksen mukaan Yle Areena oli Suomen arvostetuin suomalainen verkkobrändi neljättä vuotta peräkkäin.


title: Amelia Boynton Robinson

text: Amelia Platts Boynton Robinson (18. elokuuta 1911 Georgia – 26. elokuuta 2015) oli afroamerikkalainen ihmisoikeusaktivisti. Hän saavutti jo nuorena mainetta naisten äänioikeuden puolestapuhujana.


title: Amelia Boynton Robinson

text: Robinson oli Alabaman ensimmäisenä demokraattinaisena ehdolla liittovaltion kongressiin vuonna 1964. Hän sai kymmenen prosenttia äänistä.


title: Amelia Boynton Robinson

text: Robinson osallistui Selmasta Montgomeryyn -marsseihin, joista yksi (7. maaliskuuta 1965) tuli tunnetuksi ”Bloody Sundayna”. Hän kuului Lyndon LaRouchen Schiller Instituten johtohahmoihin.


title: Carlos Alazraqui

text: Carlos Jaime Alazraqui (s. 20. heinäkuuta 1962 Yonkers, New York) on yhdysvaltalainen koomikko, imitaattori ja ääninäyttelijä, joka tunnetaan kenties parhaiten näytelmäroolistaan televisiosarjassa "Reno 911!".


title: Carlos Alazraqui

text: Alazraqui syntyi Yonkersissa, New Yorkissa argentiinalaisille vanhemmille, mutta muutti jo nuorella iällä Concordiin, Kaliforniaan. Pian hän kuitenkin muutti Sacramentoon, jossa Alazraqui opiskeli Cal State Sacramentossa, sekä osallistui kansainväliseen komediakilpailuun San Franciscossa. Hän voitti kilpailun osallistuttuaan neljättä kertaa ja muutti voittorahoillaan Los Angelesiin. Samalla alkoi hänen uransa koomikkona ja imitaattorina, sekä ääninäyttelijänä.


title: Hänen rakastajattarensa

text: Hänen rakastajattarensa () on yhdysvaltalainen draamaelokuva vuodelta 1931. Se perustuu Edgar Selwynin kirjoittamaan Broadway-näytelmään "The Mirage" . Elokuvan käsikirjoituksen laati Lenore J. Coffee, ja sen ohjasi Clarence Brown. Elokuvan pääosissa näyttelevät Joan Crawford ja Clark Gable. "Hänen rakastajattarensa" on mustavalkoinen ja kestää noin 76 minuuttia. Suomessa elokuva tuli esitykseen syyskuussa vuonna 1932 . Tuotantoyhtiönä oli Metro-Goldwyn-Mayer.


title: Hänen rakastajattarensa

text: "Hänen rakastajattarensa" kertoo Joan Crawfordin esittämästä Marian Martinista, joka ryhtyy rakastajattareksi Clark Gablen näyttelemälle varakkaalle lakimiehelle Mark Whitneylle.


title: Meritatar

text: Meritatar ("Polygonum oxyspermum") on Itämeren hiekkarantojen yksivuotinen kasvi. Suomessa meritatar on hyvin uhanalainen ja erityisesti suojeltu laji, joka on rauhoitettu luonnonsuojeluasetuksella.


title: Meritatar

text: Meritatar muistuttaa suuresti pihatatarta ("P. aviculare"). Maanmyötäisesti suikertavat varret ovat helakan punaiset ja kasvavat 20–80 cm pitkiksi. Puhtaanvihreät lehdet ovat hyvin lyhytruotisia, kapeansoikeita ja 1,5–3,5 cm pitkiä. Kukat ovat punertavat, valkoreunaiset, halkaisijaltaan noin 3,5–5,4 mm. Meritatar kukkii Suomessa heinä-syyskuussa.


title: Meritatar

text:
Meritatarta tavataan Itämeren piirissä satunnaisesti Tanskan salmista Suomenlahdelle saakka. Laji on Itämeren alueella kotoperäinen. Meritatarta on myös tavattu Pohjois-Amerikasta, jossa se kuitenkin lienee tulokas.
Suomessa meritatarta on tavattu kaikkiaan yli 20 kasvupaikalta Ahvenanmaalta Kymenlaaksoon. Eniten esiintymiä tunnetaan Saaristomereltä. 1900-luvun loppupuolella laji väheni voimakkaasti ja nykyisin sitä tavataan enää Paraisten Jurmossa. Muualla Suomessa meritatar on tiettävästi esiintynyt viimeksi Pyhtään Kaunissaaressa 1990-luvulla.


title: Meritatar

text: Meritattaren kasvupaikat ovat lähes aina hiekkaisilla merenrannoilla, joille ajautuu maihin rakkolevää. Rakkolevät toimivat tärkeinä kasvualustan lannoittajina. Meritattaren pähkylät pystyvät kellumaan pitkiä aikoja merivedessä, mikä mahdollistaa yksivuotisen kasvin leviämisen uusille elinalueille. Meritatar harvinaistui voimakkaasti 1980-lukuun mennessä. Syynä tähän oli rakkolevän voimakas väheneminen Itämeressä ja perinteisen rantalaidunnuksen loppuminen. Laji on myös hävinnyt hiekkarannoilta, jotka ovat voimakkaassa virkistyskäytössä.


title: Monacon Grand Prix 1976

text: Monacon Grand Prix oli Formula 1 -sarjan osakilpailu, joka ajettiin Monacon katuradalla 30. toukokuuta 1976.


title: Uinti kesäolympialaisissa 1992

text: Vuoden 1992 kesäolympialaisissa, Espanjan Barcelonassa, uitiin yhteensä 31 uintimatkaa.


title: Ultima V

text: Ultima V: Warriors of Destiny on Origin Systemsin kehittämä ja alun perin 1988 julkaisema "Ultima"-tietokoneroolipelisarjan videopeli.


title: Ultima V

text: Lord British on kadonnut matkallaan Underworldissa, ja tyrannimainen Lord Blackthorn on anastanut vallan. Blackthorn vaatii kahdeksan hyveen tiukkaa noudattamista, kuolemantuomion uhalla. Samaan aikaan kolme Shadowlordeina tunnettua olentoa terrorisoi maaseutua. Avatarin ystävät kutsuvat hänet Britanniaan eliminoimaan Shadowlordit, syöksemään Blackthornin vallasta ja etsimään Lord Britishin.


title: Brussels Cycling Classic

text: Brussels Cycling Classic (vuoteen 2012 saakka Pariisi–Bryssel) on syyskuussa käytävä yhden päivän mittainen maantiepyöräilyn klassikkokilpailu, joka on yksi vanhimpia ammattipyöräilykilpailuja.